text:
२.१७.गजेन्द्र ठाकुर- शरदिन्दु चौधरीक संस्मरण साहित्य [बात-बातपर बात (I-IV)]
गजेन्द्र ठाकुर
शरदिन्दु चौधरीक संस्मरण साहित्य [बात-बातपर बात (I-IV)]
"बात-बातपर बात खण्ड-१"; "मर्मान्तक-शब्दानुभूति (बात-बातपर बात खण्ड-२)"; "हमर अभाग: हुनक नहि दोष (बात-बातपर बात-३)" आ "साक्षात् (बात-बातपर बात-४) ई चारिटा पुस्तिका शरदिन्दु चौधरीक संस्मरणात्मक निबन्धक संग्रह छन्हि, पहिल २०१९मे दोसर २०२०मे आ तेसर आ चारिम २०२१मे प्रकाशित भेल।
संगहि २००२ मे प्रकाशित "जँ हम जनितहुँ" हुनकर हास्य-व्यंग्य युक्त संस्मरणात्मक निबन्धक संग्रह छन्हि जे पुरस्कार-लोलुप मूल-धाराक साहित्यकारक नामसँ युक्त अछि आ हुनकर सभक किरदानी तँ तेहेन छन्हिये जे ओ संस्मरण हास्य-व्यंग्यक संग्रह अनायासे बनि जायत, मुदा ई पोथी शुद्ध संस्मरणक पोथी नै थिक, ऐमे नोन-मिर्च सेहो अछि मुदा कम मात्रामे। एतऽ ई संतोषक विषय अछि जे शरदिन्दु जी केँ समानान्तर धारामे एक्कोटा लोलुप व्यक्ति नै भेटलन्हि।
एकर अतिरिक्त २००५ मे प्रकाशित "बड़ अजगुत देखल", २०११ मे प्रकाशित "गोबरगणेश" आ २०१६ मे प्रकाशित "करिया कक्काक कोरामिन"केँ करिया कक्का व्यंग्य शृंखला कहि सकैत छी, कारण ऐ तीनू पोथीमे खट्टर कक्का सन करिया कक्का विराजमान भेटता, मुदा एतौ किछु आलेखमे करिया कक्का नै छथि, जेना गोबरगणेश संग्रहक 'तावत काल','गोलैसी- अर्थात्' आ 'सीडी समीक्षा '। मुदा ई तीनू संग्रह सेहो मोटा-मोटी संस्मरण आधारित अछि मुदा नोन-मिर्चक सङ आ सेहो पुष्टसँ। एतऽ 'करिया कक्काक कोरामिन' क लेखकीय मे ओ लिखै छथि जे (करिया कक्का)केँ 'जे फुरेलनि सैह कयलनि मुदा ई ध्यान अवश्य रखलनि जे... अश्लीलताक आरोप नहि लागय..." मुदा ऐ पोथीसँ ५ साल पूर्व प्रकाशित 'गोबरगणेश' क 'सीडी समीक्षा ' मे साहित्य अकादेमी द्वारा कथित लिटेरेरी एसोशियेशन सभ द्वारा चयनित मैथिली परामर्शदात्री समितिक अध्यक्ष विद्यानाथ झा 'विदित'क सम्बन्धमे लिखल गेल अछि, '.. ओ तँ स्वयं रसिया छथि। प्रवासीजी संग संध्यावंदन करताह, ठकुराइन संग युगलबंदी करताह...'। ओही पोथीक 'तावत काल' आलेखमे लिखल गेल अछि- 'एहने सन प्रयोग साहित्य अकादेमी सेहो कयलक जे जकरा होटल रहतैक सेहो परामर्शदातृ समितिक सदस्य बनि सकैत छथि।" तावत काल केर वर्णन अश्लील नै अछि मुदा सीडी समीक्षाक विवरण स्पष्टतया अश्लील अछि। ई स्पष्ट अछि जे साहित्य अकादेमी द्वारा कथित लिटेरेरी एसोशियेशन सभ द्वारा चयनित मैथिली परामर्शदात्री समितिक सभ अध्यक्ष मैथिलीकेँ रसातल पहुँचेबाक काज केलन्हि अछि मुदा एकटा महिलो ओइमे छथि तँ ओ सत्य हरिश्चन्द्र किए बनथु? आ ओइपर सेक्सिस्ट कमेण्ट ईएह देखबैत अछि जे लेखक बा सम्पादक साहित्यमे आ सार्वजनिक स्थलपर महिला बा पुरुषेत्तर लिंगक प्रति सम्वेदनशील नै छथि। 'करिया कक्काक कोरामिन'मे 'सरकारक लिंग परीक्षा ' मे सेहो ई असम्वेदनशीलता देखल जा सकैए जतऽ 'स्त्री-गुणसँ परिपुरित सरकार' विनोद कुमार झा [देखू 'ईर्ष्या द्वेष नहि- समन्वय चाही'- 'हमर अभाग: हुनक नहि दोष (बात-बातपर बात-३)' पोथीमे- सरकार (विनोद कुमार झा, आब कवि सम्राट)] लेल प्रयुक्त कएल गेल अछि।
१
बात-बातपर बात खण्ड-१
"बात-बातपर बात खण्ड-१" क "श्रेय आ प्रेय" मे मैथिलीक पुनः बिहार लोक सेवा आयोगमे प्रवेश आ ओकर पाठ्यक्रमक सम्बन्धमे श्यामानन्द चौधरीक योगदानक ओ चर्चा केलन्हि। शरदिन्दु जी ओ पाठ्यक्रम जे आयोग कार्यालयमे हरा गेल रहै, आयोगक गेटपर स्थित "झा जी बुकसेलर की दुकान" क नामसँ दोकान चलबैला स्व. चौधरी जी सँ लऽ कऽ श्यामानन्द चौधरीजी (तत्कालीन विशेष अधिकारी, बिहार लोक सेवा आयोग)केँ देलन्हि। श्यामानन्द चौधरी जी २० दिसम्बर २०१८ केँ कहलनि जे कोनो संस्था (मैथिलीक) ऐ सम्बन्धमे सरकारकेँ कोनो लिखित प्रस्ताव नै देलकै। मुदा चेतना समिति विधिवत एकर श्रेय लैत प्रसन्न्ता व्यक्त केलक! "हम आभारी छी"मे वैद्यनाथ चौधरी 'बैजू' द्वारा प्रेस रिलीज/ घोषणाक बादो २०१० क 'मिथिला रत्न' सम्मान सूचीसँ शरदिन्दु चौधरीक नाम बादमे हटा देबाक चर्च अछि। ई संस्था छल साहित्य अकादेमी द्वारा कथित लिटरेरी एसोशियेशन रूपमे मान्यता प्राप्त विद्यापति सेवा संस्थान, सम्मान निर्णायक मण्डलमे रहथि डॉ. भीमनाथ झा, डॉ. फूलचन्द्र मिश्र 'रमण' आ कमलाकान्त झा, जँ शरदिन्दु चौधरीकेँ सम्मान देल जायत तँ ओ जहर खा लेता, ई धमकी देलन्हि साहित्य अकादेमी द्वारा कथित लिटरेरी एसोशियेशन रूपमे मान्यता प्राप्त विद्यापति सेवा संस्थानक अध्यक्ष पं चन्द्रनाथ मिश्र 'अमर'। "हम नहि कहि सकैत छी..." मे साहित्य अकादेमी द्वारा कथित लिटरेरी एसोशियेशन रूपमे मान्यता प्राप्त करबा लेल असफल भेल संस्था 'मैथिली लेखक संघ ' आ विनोद कुमार झा केर राजनीति केर चर्चा अछि। पंजीयनमे ओना विनोदजीक अलाबे सभक बबुआने बनल रहबाक चर्चा अछि। मंत्रेश्वर झा पर मीटिंगमे अनेक आरोप लगाओल जयबाक, प्रेमलता मिश्र 'प्रेम', इन्दिरा झा आ पन्ना झा केर मूर्तिये सन व्यवहार (बुद्धिजीवी बनबाक लौलमे) केर चर्चा अछि। मैथिली लेखक संघमे आब स्थायी अध्यक्ष आ स्थायी सचिव छथि मुदा संघ स्वयं बिलायल अछि। से अकादेमीक कथित लिटेरेरी असोसियेशन सभक सेहो यएह खेरहा छै। विद्यानाथ झा 'विदित' तत्कालीन साहित्य अकादेमीक ५ साल धरि रहल मैथिली पदाधिकारी सेहो शरदिन्दुक 'सक्रिय सहयोग'(!)क अभिलाषी रहथि। "हमर दुर्गुण आ क्रोधक दुष्प्रभाव"मे लहेरियासरायक एकटा युवा लेखक/ पत्रकारक छद्म नामे अखबारमे लिखबाक चर्चा अछि जे शरदिन्दु साहित्य अकादेमी, मैथिली अकादमी आ चेतना समितिकेँ भयादोहन कऽ कमाइत छथि। चेतना समितिक सम्बन्धमे ओ लिखै छथि- "... हम पत्रकार नहि रहितहुँ तँ हमरा संग किछु गोटे मारपीट सेहो करितथि। समितिक एकटा पूर्व सचिवक विरोध कयलापर हुनक कोना अभद्र रूपे गंजन भेल छल से लोककेँ बूझल छैक तथापि से स्थिति हमर नहि भेल।"
"समय-सालक जन्म आ साहित्यिक-राजनीतिक कुचक्र"मे विनोद बिहारी लालक पत्रक चर्चा अछि, ओ लिखलखिन्ह जे चलू 'सम्पादक रूपमे इतिहासमे अहाँक नाम अयबाक सख पूरा भऽ जायत।' २००१ ई.मे स्व. बबुआजी झा अज्ञातकेँ 'प्रतिज्ञा पाण्डव' महाकाव्यपर साहित्य अकादेमी पुरस्कारक विरोधमे राजमोहन झा द्वारा अभियान आ झूठ प्रचार जे ओ पोथी छपबे नै कएल अछि, ओइ हस्ताक्षर अभियानमे शरदिन्दु हस्ताक्षर नै केलन्हि आ तइपर राजमोहन झा 'अंतिका'मे अनाप-शनाप लिखलन्हि तकर चर्च अछि। एतऽ ई बता दी जे शरदिन्दु ओ छपलाहा पोथी ऊपर केलन्हि आ पटनाक अपन दोकानमे ओकरा प्रदर्शितो केलन्हि। मुदा फेर राजमोहन झाक चूक मानबाक आ शरदिन्दुक हुनका प्रति मोन फेरसँ निर्मल हेबाक चर्चा अछि। "नोकरी नहि करबाक निर्णय"मे अग्निपुष्पक चर्चा अछि, "एहन काज तँ अग्निपुष्प सन-सन पत्रकार कऽ सकैत छलाह जे आर्यावर्तमे हाथि कटबाक धमकी भरल स्वर निकालथि आ जागरणमे नांगरि सुटकाकऽ सेवानिवृति धरि काज कयलनि।" अहीमे प्रेसक मैनेजर सह कम्पोजीटर शिव कुमार ठाकुरक चर्चा अछि- "जे-से, ओ कम्पोजिटरसँ मालिक भेलाह- हमरा यैह प्रसन्नता अछि।" हमरा विचारे ओ शिवकुमार ठाकुरक प्रति कने बेशी 'हार्श' भऽ गेल छथि, चेतना समितिक विद्यापति भवन, बहुत गोटे मात्र हुनके (शिवकुमार ठाकुरक), पोथीक दोकान दुआरे जाइ छल, चेतना समितिकेँ सेहो नै अरघलै, अपने तँ ओ मैरेज हॉल बुक करैमे लागल रहैए, से पोथी किए बेचत, मुदा शिवकुमार ठाकुरक दोकान बन्न जरूर करबा देलकै। जे.. से..। "जीवन युद्धक भूमिका"मे मित्र दिलीप, अजित आजाद, अभय झा, पं. ताराकान्त झा, मंत्रेश्वर झा, बासुकी बाबू क सहयोगी, मदति केनिहार आ परामर्श देनिहारक रूपमे चर्चा अछि। "सम्मानक भूख"मे मूलधाराक पुरस्कार लोलुप साहित्यकारक वर्णन भेल अछि- "आदरणीय गोविन्द बाबूक खिस्सा प्रायः लोककेँ बुझले छैक जे पुरस्कार नहि भेटलापर मैथिली बाजब छोड़ि हिन्दीमे बाजल करथि जे 'मैथिली बईमानो की भाषा है'। "मैथिलक अविश्वसनीयता" मे मैथिल तांत्रिक बटेश महराज जीक 'कामाख्या संदेश'(मासिक) छपबाइयो कऽ ३० हजारसँ बेशी टाका नै देबाक चर्चा भेल अछि। "तीत लागय वा कड़ू"मे उदयचन्द्र झा 'विनोद' १५७५ टाका नै देलखिन्ह मात्र ११०० टाकामे २०० पोथी लऽ गेलखिन्ह शेष ने पाइये देलखिन्ह ने पोथीये लऽ गेलखिन्ह, तकर चर्चा अछि।
२
मर्मान्तक-शब्दानुभूति (बात-बातपर बात खण्ड-२)
"मर्मान्तक-शब्दानुभूति (बात-बातपर बात खण्ड-२)"क "महाकालक वज्राघात' कोरोना लाकडाउनमे २६.०३.२०२०केँ लिखल गेल ४१ बर्ख पुरान घटनाक वर्णन अछि, मिश्रजीक बैंकक पाईक उनटफेरमे फँसब, नोकरी जायब, मायक मानसिक स्थितिक खराप हएब आ फेर हुनकर मृत्यु। "शेखर"क अवसानमे पिताक चर्च अछि, प्रभासजी, मुखियाजी, बटुक भाइ केर बरमहल सुधांशु शेखर चौधरीजी सँ भेँट करबा लेल अयबाक चर्चा अछि मुदा "हँ, ओ अंतिम साल भरि प्रवासी जीसँ गप्प करय चाहथि मुदा से सम्भव नहि भेलनि। हमरा कहलोपर प्रवासीजी भेँट नहि कयलथिन अन्त धरि।" माताक मृत्युक वर्णनक अगिला संस्मरण पिताक मृत्युक ई विवरण कोरोना लाकडाउनमे २७.०३.२०२०केँ लिखल गेल। "अग्रलेखसँ भेंट"मे मिथिला मिहिरमे शरदिन्दुजीक आगमन (ओना नियुक्ति आर्यावर्तमे) आ तकरा भीमनाथ झा द्वारा अपन पदोन्नत्तिक मार्गमे बाधक बुझल जयबाक चर्चा अछि आ भीमनाथ झा ऐपर 'लंगूर' कविता लिखलन्हि जे सुधांशु शेखर चौधरी आ शरदिन्दु चौधरीकेँ बेधलकन्हि । भीमनाथ झाकेँ लगलन्हि जे हुनकासँ जूनियर गोकुल बाबूकेँ भीमनाथ झासँ टपा कऽ सहायक सम्पादक बना देल गेल आ सुधांशु शेखर चौधरी अपन पुत्र शरदिन्दु चौधरीकेँ नोकरी दिआबय खातिर से बर्दाश्त केलन्हि, जखनकि गोकुल बाबूक पैरवीकार रहथि कुमार साहेब (अखबार-प्रेसक मालिक)क नाना आ गोकुल बाबू रहथि कुमार साहेबक मौसा। एम्हर गोकुल बाबू धोती-कुर्ता छोड़ि सफारी सूटमे आबय लगलाह, से भीमनाथ झाकेँ आर असह्य भऽ गेलनि, मुदा फेर हुनकर नोकरी मिथिला विश्वविद्यालयमे लागि गेलनि। सुधांशु शेखर चौधरी (शरदिन्दुक पिता जिनका ओ लालकक्का कहैत छला) २ अक्टूबर १९८२केँ सेवानिवृत्त भऽ गेलाह आ शरदिन्दु आ दिलीप (दिलीप सिंह झा) गोकुल बाबूक टेम्पो बनि रहि गेलाह। (आर्यावर्त, इण्डियन नेशन आ मिथिला मिहिरक राजनीति आ कोना ई राष्ट्रीय अखबार सभक पटना आगमनक बाद धराशायी भऽ गेल! सुनै छिऐ भाङ घोटल जाइ छलै ओतऽ बेरू पहर, किछु आर संस्मरण ऐपर एबाक चाही!) "सफलता ओ विफलताक कारण" मे पं हीरानन्द झा शास्त्री आ स्वं गजेन्द्र नारायण चौधरीसँ भेटल सम्पादकीय दायित्व आ अधिकारक ज्ञान भेटबाक चर्च अछि। मैथिलीक लेखक आ हिन्दीक पत्रकारक बेइमानीक चर्च अछि जे साहित्य अकादेमीक गोष्ठीमे मैथिली पत्रकारिताक श्रेय देसकोस आ विनोद कुमार झा केँ देलनि आ मिथिला दैनिकक बेरमे 'जँ ओकरा दैनिक मानि लेल जाय' कहि ओकर उपलब्धिकेँ न्यून कऽ देलथिन। पाखण्डी युगक प्रतिनिधि रचनाकारक रूपमे बैद्यनाथ विमल केर चर्चा अछि आ कोनो ने कोनो सोंगरपर चतरयवला आलोचक/ सम्पादकक रूपमे रमानन्द झा 'रमण'क।
३
हमर अभाग: हुनक नहि दोष (बात-बातपर बात-३)
'भूमिका- श्यामपक्ष ओ हमर लेखन' मे ओ लिखैत छथि "हम जे लिखैत छी से प्रायः क्यो नहि लिखैत छथि। हँ कहियो काल लक्ष्मण झा 'सागर' क किछु-किछु एही तरहक आलेख पढ़बाक सौभाग्य भेटैत अछि।" "हमर अभाग: हुनक नहि दोष" मे 'मैथिलीपुत्र प्रदीप प्रभुनारायण झा ' पर निकलल मैथिली अकादमी पत्रिका विशेषांकक चर्चा अछि, काज सभटा शरदिन्दु जी केलन्हि सम्पादकमे नाम दिनेशचन्द्र झा केर छपलनि आ मेहनति केर मोल २८० टाका शरदिन्दुजीकेँ भेटलन्हि। "सम्पादकीय आ पाठकीय पत्र"मे बिनु नाम लेने रमेशक चर्चा अछि जे अबोध आ दुर्बोध मिश्रक नामसँ पाठकीय पत्र पठाबथिन आ शरदिन्दु आ हुनकर पिताक विषयमे अनाप-शनाप लिखैत छलाह कारण शशि बोध मिश्र 'शशि'क रचना समय-सालमे छपलासँ ओ आहत छलाह। बादमे कोना ओ केदार काननक पैरवीसँ पूर्वोत्तर मैथिलमे (जखन शरदिन्दु ओतऽ सम्पादक बनलाह) छापल गेलाह, ".. आब.. ओ जमीनपर छथि। नीक लिखैत छथि।" मधुकान्त झासँ प्राप्त पैरवीक आधारपर कोनो प्रोफेसर साहेबक कविता समय-सालमे छापलखिन्ह मुदा ई रमेश सन नीक नै लिखैत छथि, बड्ड दब कविता लिखैत छथि मुदा साहित्य अकादेमीक पुरस्कारक अन्तिम राउण्ड धरि तीन बेर पहुँचलाह- शरदिन्दु स्मरण करैत छथि। "मैथिलीक बदलैत स्वरूप"मे श्याम दरिहरेक पहिने अपने, फेर पोथी आ अन्तमे मैथिलीकेँ स्थान देबाक चर्चा अछि। "पैघत्वक अकारण प्रदर्शन किएक"मे कीर्तिनारायण मिश्र द्वारा 'अर्थान्तर' पोथी छपयबाक आ मोहन भारद्वाजक सोझाँमे मात्र ९००० टाका देबाक आ शेष ३५०० टाका नै देबाक चर्चा अछि जखनि कि सभटा पोथी हुनका घरपर पहुँचबा देल गेलन्हि। अहीमे साहित्य अकादेमीक 'मीट द ऑथर्स' केर चर्चा अछि जे ओकरा द्वारा मान्यता प्राप्त कथित लिटेरेरी एसोशियेसन चेतना समितिक प्रेक्षागृहमे आयोजित भेल। "कीर्ति बाबू सेहो हिन्दी-मैथिलीमे बजलाह। दावी जे हिन्दी-मैथिली दुनूक हम लेखक छी मुदा राजकमल-यात्री छोड़ि ककर हिन्दीमे कोन स्थान रहलैक से देखल-बूझल अछि। ... हमर बेधक आ सटीक प्रश्न छल- अपने एतेक श्रेष्ठ साहित्यकार छी जे आइ अपनेपर साहित्य अकादेमी सन शीर्ष संस्था ई कार्यक्रम आयोजित कयलक अछि तखन अहाँ अपन नामपर जीविते किए 'कीर्तिनारायण मिश्र सम्मान' प्रारम्भ करौलहुँ, की अपनेकेँ भय अछि जे मरणोपरान्त क्यो स्मरण नहि करत तेँ जीविते अपन प्रचार-प्रसार देखबाक सेहन्ता छल? हमर एहि प्रश्नपर ओ विचलित भऽ उठलाह आ बजलाह- हमर पारिवारिक सदस्यक इच्छा रहनि। .. चेतना समितिक सम्पूर्ण पदाधिकारी एकर विरोध करय लगलाह आ ओतऽ स्वर गूँजय लागल- ई सम्मान कोनो हालतिमे निरन्तर चलैत रहत। एकर कारण रहैक ओ चेतना समितिकेँ पुनः डेढ़ लाख टाका पुरस्कार राशि बढ़यबा लेल टाका लऽ कऽ आयल रहथिन।" चेतना समिति द्वारा पुरस्कारक नामपर, पुरस्कार जिनका नामपर देल जाइत अछि हुनका आ हुनक परिवारसँ पाइ दोहनक ई एकटा फर्स्ट हैण्ड अकाउण्ट अछि, एहेन आर संस्मरण सोझाँ एबाक चाही।
"बइमान होयबाक घोषणा"मे 'साहित्यिकी ' (सरिसवपाही)पाहीक कोनो जगदीश मिश्रक चर्चा अछि, जे ख्यात साहित्यकार अशोककेँ १० टा पोथी शरदिन्दुजीकेँ देबा लेल कहने रहथिन्ह मुदा ओ विद्यापति भवनमे शिव कुमार ठाकुरकेँ दऽ देलन्हि आ ओ पोथी बेचिकऽ पाइ हुनका दऽ देलथिन्ह। मुदा ई जगदीश मिश्र माइक पर घोषित केलन्हि जे शरदिन्दु पोथी बेचि कऽ पाइ नहि देलनि आ ई सूचना रमानन्द झा 'रमण' शरदिन्दु जीकेँ देलन्हि। एक गोट घटना मोन पड़ैत अछि जे एक गोट रचनाकार अइ संस्थाकेँ 'सोइतिकी' कहैत छलाह आ जखन हुनकर पोथी ई संस्था छापि देलकन्हि तखने ओकरा 'साहित्यिकी ' कहलन्हि। 'हमर अभाग: हुनक सौभाग्य"मे भीमनाथ झा द्वारा फूलचन्द्र मिश्र 'रमण'केँ लेसि देबाक चर्चा अछि, कथित लिटरेरी असोशियेशन चेतना समिति द्वारा कोनो स्मारिकामे (स्मारिकाक राजनीति!) सत्यनारायण मेहता जी हुनकर रचना छाँटि देने रहथिन्ह। "मैथिलीक राजनीतिक कृपा"मे भारतीय भाषा संस्थानक अजित मिश्र आ अदिति मुखर्जीक वर्णन अछि। भारतीय भाषा संस्थानक 'सेमीनार सह वर्कशाप' मे हिनका आ मधुकान्त झाक नामपर दोसर गोटे द्वारा पाइ उठा लेबाक चर्चा अछि आ हेतुकर झाक पुत्र तेजकर झा केर सूचना जे शेखर प्रकाशनकेँ भारतीय भाषा संस्थानक अनुवाद मिशनक काज नै भेटौक से मैथिलीक २ टा विद्वान संस्थानक मीटिंगमे कहलन्हि। ९ टा पोथीक अनुवाद, प्रूफरीडिंग, प्रकाशन आ वितरणक भार शेखर प्रकाशनकेँ भेटल रहै, मुदा संस्थान एक-दूटा चमचाक कहलापर सम्पादकक चयन बिना शरदिन्दुसँ राय लेने चुनि लेलक, आ ओइ प्रकाशक-सम्पादकक मीटिंगमे हुनका नै बजाओल गेल। बादमे किछु काज नोवेल्टीक नरेन्द्र कुमार झा केँ भेटलन्हि, फेर पं सीताराम झाजीक पौत्र श्री चन्द्रनाथ झा जी हिनका कहलखिन्ह जे हुनकासँ ओ अनुवाद करा लेलखिन्ह आ कनी-मनी दऽ कऽ टारि देलखिन्ह। "ईर्ष्या द्वेष नहि- समन्वय चाही"मे परमेश्वर कापड़ि द्वारा ५ हजार टाकाक किताबक लऽ कऽ राम भरोस कापड़ि भ्रमरक कहलो उत्तर पाइ नै देब केर चर्चा अछि। केदार काननक कएकटा शिष्य सेहो एहिना केलखिन्ह। तारानन्द वियोगीक चर्चा अछि जे फेसबुकपर जाति विशेष (ब्राह्मण) लेल 'सभ बापूत' शब्दक प्रयोग खुलि कऽ करैत छथि। " .. ओ जाहि परिचर्चामे भाग लैत छथि ओहूमे ७० प्रतिशत वैह लोक भाग लैत छथि (ब्राह्मण) जकर पुरुखाकेँ ओ उकटैत छथिन... हम लोहा मानबनि श्री वियोगीजीक तखन जखन अपना सदृश बीसो टा व्यक्तित्वक निर्माण ओ अपना समाजसँ ठाढ़ कऽ देखाबथु। मात्र उकटा पैंची कयलासँ...।" मुदा हुनकर ई लिखब जे ओ परमेश्वर कापड़ि जीकेँ कहलनि- "अहाँकेँ एहिठाम बाँसमे बान्हि कऽ पीटी तँ कोनो हर्ज नहि ने। ओतऽ सरकार (विनोद कुमार झा, आब कवि सम्राट- व्यंग्यात्मक प्रयोग) आ युवा कवि बालमुकुन्दजी सेहो छलाह। "- मुदा बाँसमे बान्हि कऽ पीटी तँ कोनो हर्ज नहि ने- एकर कोनो तरहेँ समर्थन हम नै कऽ सकैत छी।
४
साक्षात् (बात-बातपर बात-४)
ऐमे शरदिन्दुजी स्मरण करैत छथि जे केना ".. एक गोटा हमरा पुरस्कार प्रक्रियाक स्तरहीनताक गप्पक क्रममे एहिमे लागल लोक सभकेँ माय-बहिनकेँ गारि-पढ़ैत कहलनि जे कोनो हालतिमे साहित्य अकादमिये वा कोनो पुरस्कार हम नहि लेब, मुदा लगले छओ मासक अभ्यंतर पुरस्कार ग्रहण कऽ गदगद भऽ गेलाह। हम पूछैत छी एहिसँ हुनकर क्षमता, विद्वतामे कतेक अभिवृद्धि भेलनि। तखन अनेरे अर्र-दर्र बजने की लाभ! सेटिंग करैत रहू आ गारियो पढ़ैत चलू।" मैथिली साहित्यमे हिनका किरण, मधुप, सुमन, मणिपद्म, जयकान्त मिश्र, प्रभास, गुंजन, मन्त्रेश्वर, अमर, जीवकान्त, गोविन्द बाबू, बासुकी बाबू, प्रवासी, राजमोहन, बच्चा ठाकुर, भीम बाबू, रामदेव बाबू,शेखरजी, हेतुकर बाबू, अशोक, शिवशंकर श्रीनिवास, उषाकिरण खान, शेफालिका वर्मा, श्यामानन्द चौधरी, रंगनाथ दिवाकर, कमलमोहन चुन्नू, अजित आजाद, अशोक मेहता, सुरेन्द्र राउत, रमण कुमार झा, मुकुन्द मयंक आ बालमुकुन्द प्रभावित केलकन्हि। ओ ईहो कहैत छथि जे ".. पत्रकारिता माने आब बलिदान बूझल जाय लगलैक अछि। क्यो कहैत छथि- हमरा पत्रिका निकालबामे आठ-दस लाख खर्च भऽ गेल। युवा ललित नारायण (मिथिला मिरर) एही वयसमे रिपोर्टिंगक क्रममे कहैत छथि- हम हड्डी गला रहल छी। जखन कि हमरा हिसाबें एखनेसँ प्रोफेशनल पत्रकार भऽ गेलाह अछि ओ।"
ओ कहैत छथि "जे प्रकाशक ओकरा कहैत छैक जे अपन पाइसँ अनकर किताब छापय आ मुद्रक ओकरा कहैत छैक जे पाइ लऽ कऽ काज करय। आ जे ई दुनू काज करय से अपनाकेँ मुद्रक आ प्रकाशक दुनू कहबैत अछि... शेखर प्रकाशन ई दुनू काज दुनू स्तरपर कयलक अछि। हमरा जनैत यैह काज पूर्वमे पुस्तक भण्डार आ ग्रन्थालय सेहो करैत छल।... कुल ५२ पोथी अपन दमपर छपने छी। आधा-आधी खर्चपर सेहो लगभग तीन दर्जनसँ बेसी पोथी छपने छी।..."
अपन मंतव्य editorial.staff.videha@gmail.com पर पठाउ।


c: text/html

text:
कैल्हि शुक्र दिन जिला प्रसाशन'क सहयोग सँ 20 फुट नमहर दहेज रूपी दानव आओर दहेज लोभी मानव'क पुतला बना ओहिक शव यात्रा निकालल गेल। शव यात्रा पूरा धूम-धाम आओर बैंड-बाजाक संग निकलल। जे दरभंगा'क सड़क पर कैको इलाका मे घुमाओल गेल। जिला पदाधिकारी सेहो एहि यात्रा मे शामिल भेला आओर लोग सभकेँ दहेज'क खिलाफ जंग मे संग देबाक अपील केला।
शहर भ्रमण करबाक बाद शव केँ लहेरियासराय नेहरू स्टेडियम मे राखल गेल आओर पूरा विधि-विधान'क संग जिलाधिकारी चंद्रशेखर सिंह दुनू पुतला केँ मुखाग्नि देलनि। एहि मौका पर जिलाक तमाम अधिकारी'क संगे संग भारी संख्या मे आम जन मौजूद छल।
जिलाधिकारी चंद्रशेखर सिंह लोग सभसँ अपील केलनि कि 21 जनवरी केँ मानव श्रंखला मे भाड़ी संख्या मे शामिल भ' एहि नेक मकसद केँ कामयाब करी। आगा ओ कहलनि कि आब ओ समय आएब गेल अछि कि समाज मे पसरल एहि कुरीति केँ अंत्येष्टि करी। आओर दहेज मुक्त बिहार बनाबी।

robotstxt: allowed

filter: keep


text:
रङ्गनाथ पौडेल
रङ्गनाथ पौडेल वा रङ्गगनाथ पण्डित नेपालक पूर्व प्रधानमन्त्री छल । पौडेल विक्रम सम्बत् १९९४ सँ १९९५ धरि करिब १ वर्ष प्रधानमन्त्री पद भार सम्भालने छल । पौडेल एक पैग तान्त्रिक छल । रङ्गनाथ पण्डित विसं १८९४ श्रावणमे मुख्तियार भिमसेन थापाके पदच्युत कएल गेला बाद मुलुकक मुख्तियारी पाबनिहार व्यक्ति छी । मुदा हुनकर अधिकार क्षेत्र मुलुकी बन्दोवस्त आ परराष्ट्र विभागमे मात्र सिमित छल । पौडेल विसं १९९५ भादोमे राजीनामा देलाबाद चौतारीया पुष्कर शाहके मुख्तियारी देल गेल छल ।[१]
सन्दर्भ सामाग्रीसभ[सम्पादन करी]
- ↑ प्राचिन नेपाल (पृष्ठ-३२ ), बैसाख २०६३, पुरातत्व विभाग


text:
एखन धरीक बोली मे इंग्लैंडक बेन स्टोक्स सभसँ महग बिकला। हुनका राजस्थान रॉयल्स 12.50 करोड़ टाका मे किनलक। मिशेल स्टॉर्क केँ 9.40 करोड़ टाका मे कोलकाता नाइट राइडर्स किनलक। क्रिस लिन केँ 9 करोड़ 60 लाख टाका मे कोलकाता नाइटराइडर्स किनलक।
ग्लेन मैक्सवेल केँ 9 करोड़ टाका मे दिल्ली अप्पन टीम मे शामिल केलक। वेस्ट इंडीज के ब्रावो केँ चेन्ने सुपर किंग्स 6.40 करोड़ टाका मे किनलक। कीरन पोलार्ड केँ मुंबई इंडियन्स 5 करोड़ 40 लाख मे किनलक।
के एल राहुल सभसँ महग बिकै बला भारतीय खेलाड़ी बनला। हुनका 11 करोड़ टाका मे पंजाब किनलक। दोसर नंबर पर अश्विन बिकला। हुनका 7 करोड़ 60 लाख टाका मे किंग्स इलेवन पंजाब किनलक। तेसर नंबर पर शिखर धवन (5.20 करोड़ टाका) रहला। हुनका आरटीएम केर जरिए सनराइजर्स हैदराबाद अपना लगे राखलक।


text:
मिथिलाक पावनि-तिहार: अनन्त चतुर्दशी
संकलन: प्रवीण नारायण चौधरी
एक बेर महाराजा युधिष्ठिर राजसूय यज्ञ केलनि। ओहि समय यज्ञ मंडप केर निर्माण सुंदर तऽ छल्हे, अद्भुत सेहो छल ओ यज्ञ मंडप। एतेक मनोरम छल जे जल ओ थल केर भिन्नता प्रतीत नहि होइत छल। जल मे स्थल तथा स्थल मे जल केर भांति प्रतीत होइत छल। बहुत सावधानी केलो पर बहुते व्यक्ति ओहि अद्भुत मंडप मे धोखा खा चुकल छल।
एक बेर कतहु सँ टहलैत-टहलैत दुर्योधन सेहो ओहि यज्ञ-मंडप मे आबि गेला आर ओहि पोखरि केँ स्थल समान बुझैथ ओहिमे खैस पड़ला। द्रौपदी ई देखिकय ‘आन्हरक संतान आन्हर’ कहिकय हुनक उपहास केलनि। एहि सँ दुर्योधन काफी अपमानित होइत खौंझा सेहो गेला।
ई बात हुनक हृदय मे बाण समान लागल। हुनका मन मे द्वेष उत्पन्न भऽ गेल और ओ पांडव सबसँ बदला लेबाक ठानि लेलनि। हुनकर मस्तिष्क मे ओहि अपमान केर बदला लेबाक विचार उपजय लागल। ओ बदला लेबाक लेल पांडव केँ द्यूत-क्रीड़ा मे हारिक सामना करबैत अपमान केर बदला लेबाक सोचि लेलनि। ओ पांडव केँ जुआ मे पराजित कय देला।
पराजित भेला पर प्रतिज्ञानुसार पांडव सबकेँ बारह वर्षक वास्ते वनवास भोगय पड़ि गेल। वन मे रहैते पांडव अनेको कष्ट सहैत रहला। एक दिन भगवान् कृष्ण जखन भेटय एला तऽ युधिष्ठिर हुनका सँ अपन दु:ख केर वृत्तान्त कहि एकरा दूर करबाक उपाय पर चर्चा केलनि।
तखन श्रीकृष्ण कहलखिन जे – ‘हे युधिष्ठिर! अहाँ विधिपूर्वक अनंत भगवान् केर व्रत करू, एहि सँ अहाँ लोकनिक सब संकट दूर होयत और हेरायल राज्य फेर सँ भेटि जायत।’
एहि संदर्भ मे श्रीकृष्ण द्वारा हुनका एकटा कथा सुनायल गेल –
प्राचीन काल मे सुमंत नामक एकटा नेक तपस्वी ब्राह्मण भेलाह। हुनक पत्नीक नाम दीक्षा छलन्हि। हुनका लोकनिक एकटा परम सुंदरी धर्मपरायण तथा ज्योतिर्मयी कन्या छलीह। जिनकर नाम सुशीला छल। सुशीला जखन पैघ भेली तऽ हुनक माता दीक्षा केर मृत्यु भऽ गेलनि। पत्नीक मृत्यु उपरान्त सुमंत कर्कशा नामक दोसर स्त्री सँ दोसर विवाह कय लेलनि। सुशीला केर विवाह ब्राह्मण सुमंत द्वारा कौंडिन्य ऋषिक संग करा देल गेलनि। विदाई मे किछु देबाक बात पर कर्कशा द्वारा बेटी-जमाय केँ गोटेक ईंटा आ पत्थर आदिक टुकड़ा बांधि कय देल गेलनि।
कौंडिन्य ऋषि दुखी होइत अपन पत्नी केँ संग लय अपना आश्रम तरफ चलि देला। मुदा रास्ता मे राति भेलाक कारण ओ एकटा नदीक किनार पर संध्या करय लगला। सुशीला देखलनि – ओत्तहि बगल मे बहुते-रास स्त्रीगण लोकनि सुंदर वस्त्र धारण कय कोनो देवताक पूजा कय रहल छलीह। सुशीलाक पूछला पर हुनका सेहो विधिपूर्वक अनंत व्रत केर महत्ता बतायल गेलनि। सुशीला सेहो ओत्तहि ओहि व्रत केर अनुष्ठान केलनि आर चौदह गांठ वला डोरा हाथ मे बान्हिकय ऋषि कौंडिन्य केर पास आबि गेली।
बाद मे कहियो ऋषि कौंडिन्यक ध्यान सुशीलाक बामा हाथक बाँहिपर डोरा बान्हल देखि संशय भेलाक कारणे ओ सुशीला सँ डोराक बारे मे पूछलनि। ताहि पर सुशीला हुनका सब बात बतौलनि। तथापि संशय हुनका भीतर सँ दूर नहि भेलनि आ ओहि डोरा केँ अपना विरुद्ध मानि ओ सुशीलाक बाँहिपर सँ उतारि – तोड़ि-तारिकय आगि मे डालि देला। एहि सँ भगवान् अनंत जी केर अपमान भेलनि। परिणामत: ऋषि कौंडिन्य दु:खी रहय लगला। हुनकर रहल-सहल सब सम्पत्ति नष्ट भऽ गेलनि। एहि दरिद्रता केर कारण ओ अपन पत्नी सँ पूछलनि तऽ सुशीला हुनका अनंत भगवान केर डोरा जरेबाक बात कहली।
पश्चाताप करैते ओ ऋषि कौंडिन्य अनंत डोरा केर प्राप्ति लेल वन मे चलि गेला। वन मे कतेको समय धरि तपस्या केलाक बाद अन्तहु मे खाली हाथ निराशा सँ भरल हताश होइत जमीन पर गिर पड़ला। तखनहि भगवान् अनन्त प्रकट भऽ कय कहलखिन- ‘हे कौंडिन्य! तूँ हमर तिरस्कार केने छलें, ताहि सँ तोरा एतेक कष्ट भोगय पड़लहुँ। तूँ दु:खी भेलें। आब तूँ पश्चाताप केलें। हम तोरा सँ प्रसन्न छी। आब तूँ घर जाकय विधिपूर्वक अनंत व्रत करे। चौदह वर्षपर्यंत व्रत केला सँ तोहर दु:ख दूर भऽ जेतौक। तूँ धन-धान्य सँ संपन्न भऽ जेमें।’ कौंडिन्य द्वारा ओहिना कैल गेल और हुनका सब क्लेश सँ मुक्ति भेट गेलनि।
श्रीकृष्ण केर आज्ञा सँ युधिष्ठिर सेहो अनंत भगवान केर व्रत केलनि जेकर प्रभाव सँ पांडव महाभारत केर युद्ध मे विजयी भेला आर चिरकाल धरि राज्य करैत रहला।
मिथिला मे अनन्त भगवान् केर पूजा:
मिथिलाक्षेत्र पुण्य भूमि मे ओना तऽ संपूर्ण व्यवहार वेदक बताओल बाट पर होइत अछि, अनन्त भगवान् केर पूजा सेहो ताहि अनुरूपें विधिपूर्वक गाम-गाम आ टोले-टोले समूह मे मनायल जाइत अछि। एहि ठाम प्रचलित प्रथा मुताबिक कोनो एक गोट बड़-बुजुर्ग व्रतधारी बनिकय सबहक हिस्सा अनन्तक डोरा आ फल-मिष्ठान्न प्रसाद सहित विधिपूर्वक पूजा करैत छथि। सब श्रद्धालू भक्तजन सपरिवार एहि पूजा मे सहभागी होइत छथि। संपूर्ण पूजा-अनुष्ठान भेलाक बाद ‘अनन्त भगवानक कथा’ सुनैत छथि। एकटा पैघ सनक थार-आरी मे दूध सँ भरल क्षीरसागर मानैत भगवान् अनन्त केर खोजी होइत अछि। पुरोहित द्वारा साधक-व्रतधारी सँ भगवान् भेटलाह कि नहि भेटलाह एहेन प्रश्न कैल जाइत अछि, अन्त मे भगवान् भेटि जाइत छथि आ उपस्थित जनमानस मे प्रसन्नता आबि जाइत अछि। भगवान् भेटिते हुनका नमस्कार-पाती करैत सब कियो अपन-अपन जीवन केँ सुखमय बनेबाक लेल प्रार्थनापूर्वक नमस्कार अर्पण करैत अछि। तदोपरान्त सबहक भागक डोरा आ प्रसाद ग्रहण करैत अनन्तक डोरा जाहि मे १४ टा गाँठ होइत अछि से पुरुष द्वारा दायाँ बाँहि पर आ स्त्रीगण द्वारा बामा बाँहि पर धारण कैल जाइत अछि। मानल बात छैक, आस्था आ विश्वास सँ शक्ति केर आविर्भूत होइत छैक। यदि हम सब एतेक विश्वास मानैत छी जे ई डोरा रक्षा सूत्र होइत अछि, साक्षात् भगवान् केर कृपा प्राप्त होइत अछि, तऽ निश्चिते एकर फलादेश सेहो तेहने होइत अछि। प्रेम सहित जयकारा लगाउ: अनन्त भगवान् की जय!!


text:
भवेश नंदन झा
बाढ़ि-रौदी स बचई लेल बनाओल जा रहल “नदी जोड़ो परियोजना” कए धकियेबाक साजिश कैल जा रहल अछि। बाढ़ि नाम सुनैत बिहारक मिथिला क्षेत्रक निवासी काँपि उठैत छैथि। मुदा सौंसे दुनिया आ भारत क अधिकतर राज्यक बीच मे विवादक मुख्य कारण पानिक बंटवारा छैक ओ सब पानि क कमी स त्रस्त अछि। माने कियो पानि क कमी स त्रस्त त कियो पानिक अधिकता स। ई अंतर बिहार मे सेहो देखबा मे अबैत अछि, जतए उत्तर बिहार आ दक्षिण बिहार मे ई अंतर देखबा मे अबैत छै। एहि अंतर कए पाटबाक प्रयास भेल रहए दूरदर्शी प्रधानमंत्री अटल बिहारी वाजपेयी क शासनकाल मे, 2002 मे, जखन देश मे भयानक रौदी पड़ल छल। ओ एहि मामिला क स्थायी निदान लेल एकटा टास्क फ़ोर्स क गठन केलथि जेकर रिपोर्टक मुताबिक बाढ़ि आ रौदी क समाधान लेल “नदी जोड़ो परियोजना” सुझाउल गेल छल। एकर बाद तात्कालीन राजग सरकार क सबस बेसी लागत वाला एहि महत्वाकांक्षी परियोजना पर काज शुरू भेल। एहि बीच 2004 मे कॉंग्रेस नीत संप्रग सत्ता मे आयल आ ओ एक-एक क राजग सरकार क परियोजना कए कातियाब लागल। अटल सरकारक एहि महत्वपूर्ण परियोजना कए मात्र एहि लेल धकियाउल जा रहल छैक कियेक त एहि परियोजना स तत्कालीन भाजपा सरकारक नाम जुड़ल छैक। एतबे नहि ओहि समय क एक-एक टा महत्वाकांक्षी परियोजना सबहक एहने हश्र कैल गेलैक। ओ चाहे “स्वर्णिम चतुर्भुज परियोजना” हो, “रेल फ्रेट कॉरिडोर” हो, “प्रधानमंत्री ग्रामीण सड़क परियोजना” आ कि छह टा “एम्स परियोजना”। सब कए सब वर्तमान सरकारक दुराग्रह क शिकार भ गेल। ओहो तखन जखन एहि तरहक पैघ स्तर क परियोजना क नाम कोनो परिवार विशेष जेना “जवाहर लाल नेहरु, इंदिरा गाँधी, राजीव गाँधी आ संजय गाँधी” क तर्ज पर नहि राखल गेल छल। कनि सोचियौ जखन ओना राखल गेल रहितै तखन की होइतै, शायद विलम्ब नहि क रद्द करि देल गेल होइतै। जखन कि वर्तमान प्रधानमत्री मनमोहन सिंह पैघ अर्थशास्त्री मानल जाइत छथि मुदा ओ एकोटा एहन योजना ल कए नहि एलथि जे भारत क भविष्य क निर्माण करबा मे सहायक होई। एहि बीच बाढ़ि पीड़ित आ रौदी पीड़ित आम लोकक आशा तखन जागल जखन 27 फरवरी, 2012 कए सर्वोच्च न्यायालय ठंडा बस्ता मे डालि देल गेल एहि “नदी जोड़ो परियोजना” कए समयबद्ध तरीका स लागू करबाबक निर्देश देलक। ई समूचा देश लेल सुखद समाचार छल जतए बिहार, असम सन राज्य पानिक अधिकता स परेशान अछि त ओम्हर दक्षिण भारत क राज्यक बीच मे पानिक कमी आ बँटवारा क चलते सदिखन तनाव बनल रहैत छैक। जे काज केन्द्र सरकार कए अपने स करबाक चाहैत छल ओकर पहल सर्वोच्च न्यायालय कैलक। मुदा सरकार क मन मे किछु आओर गप चलि रहल छै, ओ एखनो एहि “नदी जोड़ो परियोजना” पर काज करबा लेल तैयार नहि अछि, एहन साजिश चलि रहल छै जाहि स कोनो व्यवधान देखा एहि परियोजना कए कार्यान्वयन रोकल जा सकै। ओकरा बाढ़ि-रौदी पीड़ित किसान आ आम लोकक पीड़ा स कोनो माने-मतलब नहि लगैत छै। एहि बीच मे संप्रग सरकार दिस स दू टा एहन वरिष्ठ लोकक बयान आयल जाहि स एहि गपक खुलासा भ रहल छै। सबस पहिने प्रधानमंत्रीक करीबी आ जल संसाधन आ संसदीय कार्य मंत्री पवन कुमार बंसल क बयान आयल, जाहि मे ओ कहला जे “ ई परियोजना केन्द्र सरकार क प्राथमिकता मे नहि छै” जखन कि सर्वोच्च न्यायालय स्पष्ट रूप स समयबद्ध ढंग स एहि परियोजना कए पूरा करबाक निर्देश देने अछि। फेर योजना आयोग क उपाध्यक्ष मोंटेक सिंह अहलूवालिया एहि “नदी जोड़ो परियोजना” पर सवाल उठा देलथि आ कहला जे “एहि परियोजना मे तकनीकी, पर्यावरणीय आ आर्थिक अवरोध अछि। आर्थिक अवरोध त छै, कियेक त वर्तमान प्रधानमंत्री मनमोहन सिंह आओर मोंटेक सिंह अहलूवालिया क नजरि मे रौदी स पीड़ित आ आम किसान, बाढ़ पीड़ित आम आदमी कोनो मायने नहि रखैत अछि। जेकरा एहि परियोजना स सबस बेसी फायदा हेबाक छैक। सरकार कए सीधा कहबाक चाहि जे सरकारी धन केवल कारोबारी आ पूंजीपतिक कल्याण क लेल अछि। एहि तरहक बहाना किया, एहि परियोजना मे तकनीकी, पर्यावरणीय आ आर्थिक अवरोध छै, इ गप बड्ड दुख दैत अछि। जहाँ धरि आर्थिक अवरोधक गप छै त’ एहि देश मे पाई खाली एकटा बेकार सनक आयोजन “राष्ट्रमंडल खेल” लेल पूर्व ब्रितानी गुलाम देश सबहक दिल्ली क “ल्यूटियन जोनक” फूटपाथ पर संगमरमरी टाइल्स बिछेबा लेल छै? तकनीक केवल चन्द्रमा पर यान पठेबाक लेल छै? मुदा सबस बेसी हास्यास्पद तर्क छै पर्यावरणक चिंताक। एहि देश मे नदी क धार रोकबा स कोनो क्षति नहि होइत छै, पहाड़ कए डायनामाइट स उड़ेला पर कोनो फर्क नहि पडैत छै, मुदा नदी क पाइन सब नदी मे समान रूप स बांटि देला स पर्यावरण क समस्या आबि जाइत अछि। “नदी जोड़ो परियोजना” आई देशक सबस’ पैघ आवश्यकता छै। जाहि स’ किसान कए अतिवृष्टि-अनावृष्टि स’ नुकसान कम होएत, मानसून पर निर्भरता कम होएत, किसान कए आमदनी बढ्त, देश क खाद्यान्न समस्या समाप्त होएत, महंगाई कम होएत, बाढ़ि स छुटकारा भेटत आ जान-माल क नुकसान कम होएत, पलायन रोकगा मे मदद भेटत। ताहि लेल एहि परियोजना कए सर्वोच्च प्राथमिकता भेटबाक चाही, जे दुर्भाग्यवश एहि वर्तमान शासन व्यवस्था मे कतहु देखबा लेल नहि आबि रहल अछि। सबस बेसी कमी खलि रहल अछि विपक्षी दलक एहि मामिल पर चुप्पी साधबा स।
भवेश नंदन झा- लेखक स्वतंत्र पत्रकार आ फिल्मकार छथि।


text:
समस्तीपुर : अखिल भारतीय मिथिला पार्टी राज्य संकल्प यात्रा केलक अछि बैनी सं विद्यापतिनगर धरि. लगभग दर्जन भरि कार्यकर्ता संगे ई यात्रा 24 नवम्बर (कार्तिक धवल त्रयोदशी : विद्यापति स्मृति दिवस) कें कएल गेल. पार्टी महासचिव रत्नेश्वर झा आ प्रदेश महासचिव उमेश चन्द्र भारती सहित अन्यान्य कार्यकर्ता लोकनि शामिल भेलाह.
विधानसभा इलेक्शनक हतप्रभ करयबला रिजल्ट कें देखैत पार्टी आत्ममंथनक मूड मे देखबा मे आएल. एहि यात्रा मे मिथिलाक जड़ि तलाश करबाक रूप मे देखल जा रहल अछि.
रत्नेश्वर झा मिथिमीडिया संग बातचीत मे कहलनि जे चुनाव अबैत जाइत रहतैक आ आन-आन पार्टी सभ सेहो अबैत जाइत रहत मुदा मिथिला पार्टी सदति मिथिला मे मैथिलक बीच रहत.
चुनाव परिणाम सं मिथिलाक नाम सं राजनीति कएनिहार एकदम अलग-थलग महसूस क' रहल छथि. एहि यात्राक पाछां पार्टीक जे सोच हो मुदा लोकक झुझुआन उपस्थिति बहुत किछु स्पष्ट क' रहल छल. दोसर दिस कार्यकर्ता एकरा नमहर संघर्षक बढ़ल डेग बता रहल छथि.
रिपोर्ट : मिथिमीडिया ब्यूरो
Tags: हालचाल : एहिपार


text:
विधायक छथीह बीमा भारती जी मुदा इलाका मे जोर चलय छनि हिनकर पति अवधेश मंडल जीक.
बीमा भारती जीक कहनाय छनि जे ओ अपन पति सं
परेशान छथीह. एहि सं पहिने सेहो बीमा जी अपन पति पर कई बेर आरोप लगा चुकल छथीह. मामला थाना-पुलिस तक पहुंचि चुकल अछि.
ताजा मामला मे बीमा जी भवानीपुर थाना मे अवधेश मंडल पर जान सं मारय के कोशिश करय और उत्पीड़न करय के केस करलीह.
सभ सं चौंकाबय वाला शिकायत ई अछि जेहि मे बीमा जीक आरोप छनि जे हुनकर पति दोसर शादी करि लेने छथिन्ह. अपन पति पर जे केस करलीह ओहि मे बीमा जी आरोप लगौलन्हि जे अवधेश जी गुड़िया नाम के एकटा महिला सं शादी करि लेने छथिन्ह. जखन कि ओ पहिने सं हुनका संग विवाहित छथिन्ह.
शिकायत मे इहो कहल गेल अछि जे अवधेश जी एमएलए साहिबा सं एहि दोसर विवाह के लेल सहमति पत्र लs लेबय के बात करय छथिन्ह मुदा बीमा जी एहि बारे मे कोनो सहमति नहि देने छथीह.
विधायक जीक साफ- साफ कहनाए छनि जे ओ हुनका कई साल सं शारीरिक आओर मानसिक उत्पीड़न करि हरल छथिन्ह. बीमा भारती जी इहो कहय छथीह जे हुनका संग मारि-पीट सेहो कएल जाएत अछि.
आब अहां सोचि सकय छी जे अपन पार्टी के सरकार होएत बीमा जी जखन अपने घर मे मारि खा रहल छथीह तं दोसर लोक के कि हाल होएत?
कि बीमा जी अपने बल पर एमएलए बनलीह या एमएलए बनाबय मे हुनकर बाहुबली पति के हाथ छनि आ आब जखन ओ अपना मोन लायक काज कराबय चाहय छथिन्ह तं बीमा जीके दिक्कत होए छनि?
बीमाजी परिवारक एहि परेशानी मे इलाका के लोकक परेशानी...समस्या पर कि ध्यान द पाबय होएतीह?
नीतीश जी अपन विधायक के परेशानी दूर करय के कोशिश किएक नहि करय छथिन्ह?
अहां सभ के एहि बारे मे किछ पता होए तं अहां सेहो किछ कमेंट बॉक्स मे अपन राय दिऔ.


text:
विद्यार्थी परिषद केर जिला संयोजक मुरारी मयंक केर अध्यक्षता मे अभाविप सहरसा कालेज सहरसा केर प्रधानाचार्य केँ अपन मांग पत्र सौंपलक। ई ज्ञापन पत्र कालेज केर प्राचार्य डा के पी यादव केँ सौंपल गेल। एहि ज्ञापन द्वारा कैल गेल माँग केँ वाजिब माँग कहैत प्राचार्य आवश्यक सुधार करबाक आश्वासन सेहो देलनि।
ज्ञापन द्वारा उठायल गेल माँग निम्न प्रकार सँ छल:
महाविद्यालय मे व्याप्त खामी केँ जल्द सँ जल्द दूर करबाक संबंध मे, प्रधानाचार्य केँ संबोधित करैत एम एल टी कालेज सहरसा अपन स्थापना कालहि सँ संपूर्ण कोसी क्षेत्र मे शिक्षा केर सर्वोच्च संस्थान मे पहिल स्थान पर स्थापित छल, लेकिन किछु बर्ष सँ महाविद्यालयकर्मी केर लचर स्थितीक कारण आइ महाविद्यालय अपन स्तिथि पर कानि रहल अछि – ई मूल भावना राखल गेल छल।
“अभाविप अपने सँ उम्मीद करैत अछि जे अपने सहरसा केँ हेरायल शक्ति पुनः प्रदान करैत गौरव दियायब। विद्यार्थी परिषद सहरसा अपने सँ निम्न मांग करैत अछि
1. छात्र केर उपस्थिती महाविद्यालय मे केना हो एहि पर जल्द सँ जल्द निर्णय ली अन्यथा हम नामांकन रोकबाक आन्दोलन लेल बाध्य होयब
2. बी एड मे नामांकन लेल जाबत धरि विश्वविद्यालय ठोस रणनीति नहि बनाओत ताबत तक कालेज नामांकन केर प्रक्रिया शुरू नहि करय
3. विश्वविद्यालय द्वारा छात्रहित केँ नजरंदाज करैतो नामांकन शुल्क वृद्धि कैल गेल अछि जाहिपर महाविद्यालय अपन स्थिति स्पष्ट करत
4. छात्रावास केर बदहाल स्थिती केँ सुधारल जाय
5. कालेजकर्मी केर उपस्थिती कालेज केर समय अनिवार्य हो
6. लेटेस्ट वर्जन केर पुस्तक पुस्तकालय मे उपलब्ध कराओल जाय, किताब हिंदी और अंग्रेजी दुनू भाषा मे उपलब्ध हो
7. लैब केर स्तिथिक सुधार करैत आधुनिक बनाओल जाय
8. काउंटर केर सामने शेड केर निर्माण कैल जाय
9. महाविद्यालय केर खाली पड़ल जमीन पर छायादार वृक्ष लगाओल जाय
10. कालेज केर दुनु गेट केँ सुदृढ कैल जाय अन्यथा विद्यार्थी परिषद महाविद्यालयक सब शैक्षणिक कार्य केँ अनिश्चित काल तक रोकबाक लेल आ तालाबंदी आन्दोलन करबाक लेल मजबूर होयत।”
जिला संयोजक मुरारी मयंक केर नेतृत्व मे अभाविप कार्यकर्ता महाविद्यालय प्राचार्य डा के पी यादव केँ अपन ज्ञापन देलक जेकरा प्रधानाचार्य द्वारा सब मांग केँ जायज करार दैत आरो किछु समय देबाक लेल कहैत प्रधानाचार्य जिला संयोजक सँ कालेज केर बदलाव कार्य केँ सेहो देखबैत सहयोग करबाक अपील केलनि। बदला मे संयोजक सेहो कालेज प्राचार्य केँ सहयोग देबाक वादा केलनि।


text:
पटना । 29 जून । हाल ही में भेल एक कार्यक्रम में मुख्य्मंत्री नितीश कुमार कहला जे पूर्ण शराबबंदी स भेल बेरोजगार के लेल बिहार सरकार वैकल्पिक व्यवस्था करत ।
पूर्णिया के इंदिरा गांधी स्टेडियम में आयोजित भेल एक कार्यक्रम में मुख्यमंत्री कहला जीविका के माध्यम स' राज्य में करीब पांच लाख महिलाक समूह बनायल गेल अछि। वर्ष 2017 तक सरकार 10 लाख स्वयं सहायता समूह बनाबेक लक्ष्य रखने अछि , जाहि में करीब डेढ़ करोड़ परिवार जुड़त। एही परिवार सब के आत्मनिर्भर बनाबा के लेल सरकार हर संभव सहयोग करत
पूर्ण शराबबंदी के बाद नशामुक्त समाज के निर्माण में लेल एही मुहिम में सब तबका के लोग जुडी रहल छैथ । आब देखबाक अछि जे नशा मुक्त समाज निर्माणक संदेश देबा वाला झांकी, वाद-विवाद प्रतियोगिता या पेंटिंग प्रदर्शनी क' कतेक असर समाज पर पड़त ।


text:
मधुबनी । जिला क मधेपुर प्रखंड मे 2017 मे आयल बाढ़ि से प्रभावित परिवार के वित्तीय सहायता आ फसल क्षति अनुदान क राशि अद्यतन नहि भेटबा क शिकायत के जिला पदाधिकारी, मधुबनी, शीर्षत कपिल अशोक गंभीरतापूर्बक लैत झंझारपुर क अनुमंडल पदाधिकारी आ डी सी एल आर क वेतनपर रोक लगा देल अछि। जिला पदाधिकारी बजलाह जे 2017 के बाढ़ि मे मधेपुर प्रखंड क 36000 हजार परिवार क बीच जी आर वितरण क लेल खाद्यन्न एवं नगद अनुदान मद मे प्रति परिवार 6000 हजार रू क दर से 21 कड़ोर साठि लाख आ फसल क्षति लेल सात कड़ोर 64 लाख टाका क आवंटन देल गेल जकर समये पर निकासियो कयल गेल परंतु अद्यावधि बहुतो परिवार ए हि लाभ सँ वंचित छथि।
एहि संबंध मे विधायक, जधप्रतिनिधि सबहक शिकायत प्राप्त भेल अछि। ओ क्षोभ व्यक्त करैत बजलाह जे एहि हेतु अनेको बेर पत्र, बैसक आ फोन पर निदेशित कयला क बादो निदेशक पालन नहि कयल गेल। जेअत्यंत गंभीर विषय थिक आ एहि सब संबंधिय पदाधिकारी समान रूपेँ उत्तरदायी छथि।
जिला पदाधिकारी बजलाह एस डी ओ एवं डी सी एल आर क ई दायित्व छलैन जे सहाय वितरणक नियमित समीक्षा कय ओ एकर वितरण करबितैथ। तेँ आदेश देल गेल अछि जे जाहि परिवार के जी आर आ फसल क्षति क लाभ नहि भेटल छैन्ह हुनका सब सप्ताहक अंदर सी ओ आ बी डी ओ बैंक करावौथ। ओ निदेश देलैन जे यदि सप्ताह भरि मे वांछित भुगतान नहि होइछ, त सरकारी कार्य मे बाधा पहुँचेबा, आदेश क अवहेलना, प्रभावित व्यक्ति के सहाय राशि से वंचित रखवाक आरोप मे दोषी सी ओ , बी डी ओ एवं बैंक मैनेजर पर एफ आई आर दर्ज करैत सूचित कयल जाय। प्रभावित व्यक्ति सब के लाभ भेटबा धरि उक्त दूनू पदाधिकारी क वेतन स्थगित रहतैन।


text:
अगस्त २२, २०१५. मैथिली जिन्दाबाद!!
एण्ड टीवी द्वारा चलायल जा रहल लोकप्रिय म्युजिक शो पर सुप्रसिद्ध मैथिली गीतकार जोड़ी रविन्द्र-महिन्द्र केर एकमात्र जीवित लेजेन्ड गीतकार श्री रविन्द्र नाथ ठाकुर केर सुपुत्र अवनिन्द्र ठाकुर केर सुपुत्री परंपरा ठाकुर प्रारंभिक राउन्ड मे अपन गायकी कलाक संग-संग प्रस्तुति कला मे सेहो लोहा मनबैत अन्तिम राउन्ड मे प्रवेश कएली अछि। ई जानकारी हिनक बुआ श्रीमती सारिका ठाकुर द्वारा देल गेल फेसबुक अपडेट सँ भेटल अछि।
श्रीमती सारिका ठाकुर अपन फेसबुक सँ अपडे लगौली अछि जे “एखन धरि नहि सुनलहुँ तऽ आब सुनि लेल जाउ…. ई थीक हमर बिटिया परंपरा ठाकुर… &Tv आयोजित The voice of india केर प्रतियोगी अछि। एखन तक जज लोकनि एकर प्रतिभा देखिकय सुरक्षित रखलनि। लेकिन आइ सँ ई वोटिंग रेंज मे आबि रहल अछि…. सुनू आर नीक लागय तऽ आशीर्वाद दियौक।” वोट करबाक लेल सेहो श्रीमती ठाकुर उपाय बतबैत अपील केली अछि, “वोट करबाक लेल 9021103675 पर कॉल करू आ 57575 पर sms करू। SMS Code अछि: VOICE PAR”
ई मैथिली जगत् लेल गर्वक विषय भेल जे एकटा प्राइम शो आ सेहो पूरे भारत देश स्तर पर परंपरा ठाकुर अपन अप्रतिम प्रतिभा सँ पहुँचि गेली अछि। आगाँ वोटिंग राउन्ड मे नियम अनुसार हिनका वास्ते दर्शक केर तरफ सँ वोट होयब जरुरी अछि। देखल गेलैक अछि जे नीक-नीक कलाकार केर पक्ष मे यदि वोटक संख्या बेसी नहि पड़ैत अछि तऽ ओ अछैते प्रतिभा ओहि टैलेन्ट शो सँ छँटा जाइत अछि। ताहि हेतु मैथिली जिन्दाबाद सेहो अपन पाठक सँ अपील करैत अछि जे ऊपर बतायल गेल तरीका मुताबिक सब कियो वोट करी आ परंपरा केँ जीतक मुकाम तक पहुँचय मे सपोर्ट करी।


text:
पंडित ताराकान्त झा स्मृति क्रिकेट टूर्नामेंटक अध्यक्ष विनोद शंकर झा कहलनि कि फाइनल टूर्नामेंट लेल क्वालिफाई क' चुकल दुनू सशक्त टीम वाई.सी.सी दरभंगा आओर आफताब एलेवेन ठिकहा, सीतामढ़ीक बीच जोरदार मुकाबला होयत। ई टूर्नामेंट 4 फरवरी, रवि दिन भोर 11 बजे सँ शिवनगर मैदान पर खेलल जायत। पूरा क्षेत्र मे चर्चित एहि मुकाबला लेल 5 सँ 7 हजार दर्शक पहुंचबाक अनुमान लगाओल जे रहल अछि।
फाइनल टूर्नामेंट लेल सभ व्यवस्था पूरा क' लेल गेल अछि। जाहिमे अतिथि, महिला दर्शक आओर पत्रकार बंधू सभक लेल विशेष दीर्घाक संगे - संग चौका छक्का लेल ऑक्टो पैड आओर आतिशबाजी, पटना आकाशवाणी राज्य स्तरीय रेडियो हिन्दी व अंग्रेजी काॅमेंटेटर आ मैथिली काॅमेंटेटर सभक संगे - संग मध्यावधि मे संगीत कलाकार केँ सेहो बजाओल गेल अछि। पिच पर टॉसक घरी राष्ट्रगाण गएबाक लेल क्षेत्रक स्कूली बच्चा सभकेँ आमंत्रित कायल गेल अछि। पुरस्कार वितरण समारोह दुपहर 2:30 बजे होयत। दूर रहनिहार लोग सेहो ई फाइनल टूर्नामेंटक आनंद फेसबुक लाइव केर माध्यम सँ उठा सकैत छथि।


text:
मुंबई। 03 जनवरी। [जितमोहन झा (जितू)] पुणे केँ कोरेगांव भीमा इलाका मे भड़कल जातीय हिंसा केर विरोध मे आय बुध दिन महाराष्ट्र बंद केँ व्यापक असर देखबाक लेल भेटल। ठाणे मे धारा 144 लागू कायल गेल अछि, जखनकि औरंगाबाद मे इंटरनेट सेवा पर रोक लगाओल गेल अछि। बंद केर चलते ट्रेन सँ ल'क' सड़क यातायात धरी प्रभावित रहल।
महाराष्ट्र बंद केँ कारण पूरा प्रदेश मे बस सेवा पर सभसँ बेसी असर पड़ल अछि। पुणे सँ बारामती और सतारा धरी बस सेवा सेहो अगिला आदेश तक रोकल गेल अछि। सड़क पर वाहन कम भेला सँ लोग सभकेँ काज पर जेबा मे बहुत मुश्किलक सामना करे पड़ल। प्रदर्शनकारी सभक आक्रामक रुख क' देखैत मुंबईक घाटकोपर के रमाबाई कॉलोनी आओर ईस्टर्न एक्सप्रेस हाइवे मे सुरक्षा बल तैनात कायल गेल अछि। ऐहतियातक तौर पर कर्नाटक आओर महाराष्ट्रक बीच बस सेवा सेहो रोकल गेल अछि।
ठाणे रेलवे स्टेशन पर आंदोलनकारी सभ ट्रेन रोकी प्रदर्शन केलक। जाहिक चलते आवाजाही बहुत देर धरी बाधित भेल। नालासोपारा रेलवे स्टेशन पर बड़का संख्या मे प्रदर्शकारी सभ रेलवे ट्रैक पर बैसल छल। जाहिक कारण सँ मुंबईक लोकल ट्रेन सेवा प्रभावित रहल। फिलहाल प्रशासन प्रदर्शनकारी सभकेँ हटेबाक कोशिश मे जुटल अछि। प्रशासन आवाजाही सुनिश्चित करबाक लेल सुरक्षाक इंतजाम क' रहल अछि।
मुंबईक ज्यादातर स्कूल सेहो आय बंद रहल। ओनाकि ऐहिक आधिकारिक घोषणा नहि भेल छल, मुदा बच्चा बहुत कम संख्या मे स्कूल पहुँचल। एहेन स्थिति मे स्कूल प्रशासन बच्चा सभकेँ वापस घर भेजवा देलक।
पुणे हिंसाक मामला आय संसद मे सेहो उठल। कांग्रेस नेता मल्लिकार्जुन खड़गे नियम 56 जखनकि कांग्रेस सांसद रजनी पाटिल नियम 267 केर तहत एहि मुद्दा पर चर्चाक लेल स्थगन प्रस्ताव केर नोटिस देलक। जनअधिकार पार्टीक नेता आओर मधेपुरा सँ सांसद पप्पू यादव एहो लोकसभा मे स्थगन प्रस्तावक नोटिस देलक। एम्हर राज्यसभा मे सीपीआई नेता डी. राजा 'दलित सभक खिलाफ बढ़ैत अत्याचार' केर मुद्दा पर शून्य काल नोटिस देलक।
अपने क' बता दी भारिप बहुजन महासंघ केर अध्यक्ष डॉ. प्रकाश आंबेडकर महाराष्ट्र बंद केर घोषणा केना छल जाहिक समर्थन महाराष्ट्र लोकतांत्रिक गठबंधन, वामपंथी लोकतांत्रिक गठबंधन, जातिमुक्त आंदोलन परिषद आओर एल्गार परिषद मे शामिल 250 संगठन केर मोर्चा आओर संभाजी ब्रिगेड केना छल।
गौरतलब अछि कि नव वर्ष केर उपलक्ष पर सोम दिन पुणे केँ कोरेगांव भीमा इलाका मे मराठा आओर दलित सभक बीच एक कार्यक्रम केर दौरान हिंसक झड़प भ' गेल छल। भीमा-कोरेगांव युद्ध केँ शौर्य दिवसक आयोजन ल'क' भेल हिंसा मे एक गोटाक मौत भ' गेल छल। जातीय हिंसाक ई आगि कैल्हि मंगल दिन मुंबई सहित महाराष्ट्रक 18 जिला मे पसैर गेल छल। एहि सँ मुलुंड, कुर्ला, चेंबूर आओर मानखुर्द मे दलित बस्ती बला इलाका सभसँ बेसी प्रभावित रहल।
अपने क' बता दी कि 1 जनवरी 1818क दिन अंग्रेज आओर पेशवा बाजीराव द्वितीय केर बीच कोरेगांव भीमा मे युद्ध भेल छल जाहिमे पेशवा क' अंग्रेज सभसँ पराजित हुवे पड़ल छल। ओहि समय ईस्ट इंडिया कंपनीक फौज मे भाड़ी संख्या मे दलित सेहो शामिल छल। एहि घटनाक 200 बरख पूरा भेला पर सोम दिन कोरेगांव भीमा मे कार्यक्रम केर आयोजन भेल जाहिठाम सँ ई जातीय हिंसा भड़कल।


text:
टूटल तिलिस्म :: दरभंगिया पात्रा बालेन्दु झा बनलाह युवा मोर्चाक अध्यक्ष
दरभंगा । सुधा नंदन झा
भारतीय जनता युवा मोर्चा के दरभंगा जिला अध्यक्ष के नामक घोषणा सँ जिला के युवा उत्साहित भेलथि।
दरभंगिया पात्रा के नाम सँ प्रसिद्ध सर्वप्रिय बालाजी अर्थात बालेन्दु झा भाजयुमो, दरभंगा के अध्यक्ष चयनित भेलाह।
एकटा प्रखर वक्ता, समर्पित कार्यकर्ता आ उचितवक्ता समाजसेवक के रूप में हिनक परिचय रहल छनि।
एखन चायनीज वायरस-कोरोना के एहि महाविकट समय में चौबीसों घंटे समाज लेल हिनक समर्पण देखि जे गरीब आ जरूरतमंद लोकनि के आशीर्वाद भेटलन्हि ओकर परिणाम आई दृष्टिगत भेल आ एकटा समर्पति कार्यकर्ता के यथोचित सम्मान भेटल।
समस्त मैथिल मंच परिवार के तरफ सँ बालेन्दु झा ‘बालाजी’ के नव जिम्मेदारी के अशेष बधाई आ शुभकामना।
माँ भगवती अहाँ के सतत एहिना अग्रसर राखथि।


text:
- कमला नदीक कटावमे दू गोट घरकेँ विलीन भेलाक बाद नायलॉन क्रैट आओर हाथी पांवसँ नदीक धारा मोड़बा पर चलि रहल अछि काज
- कहलनि स्थानीय लोक – पहिने कयल गेल रहैत प्रयास त’ दू घरकें बचाएल जा सकैत छल
जयनगर : कमला नदीक पश्चिमी तटबंधक भीतर बसल जयनगर शहरी क्षेत्रक वार्ड 12 मे नदीक कटावकेँ रोबबाक प्रयास तेज क’ देल गेल अछि। बाढ़ नियंत्रण प्रमंडल 2 झंझारपुरक कार्यपालक अभियंता कुमुद रंजन झाक नेतृत्वमे अभियंता सभक टीम आओर दर्जनों मजदूर काज क’ रहल छथि। बालूक हजारो बोरा राखल गेल अछि। मंगल दिन भोला पासवानक अर्धनिर्मित पक्का मकान आओर चलितर दासक घर कटावसँ नदीमे ख़सि पडलाक बाद महादलित बस्तीकेँ बचेबाक काज युद्ध स्तर पर शुरू क’ देल गेल अछि। स्थल पर कैंप क’ रहल ईई कुमुद रंजन झा जानकारी देलनि जे नैलुन केर क्रैट डालि क’ पांच मीटरक दूरी पर डिफ्लेक्टरक निर्माण कयल जा रहल अछि। सौल कटिंग, हाथी पांव आओर जालक प्रयोग क’ नदीक धाराकेँ मोड़बाक प्रयास चलि रहल अछि। ओ कहलनि जे एक सँ दू दिनमे काज पूरा क’ लेल जाएत आओर बस्तीक मुँहपर बहि रहल नदीक धारकेँ दोसर दिस मोडि देल जाएत। कार्य स्थलपर जेसीबी मशीनक उपयोग सेहो कयल जा रहल अछि। बस्तीक लोक सभ विभागीय काजक गति पर संतोष जतबैत कहलनि जे एहन सक्रियता पूर्वमे देखाएल गेल रहैत त’ दुनू घरकेँ बचाएल जा सकैत छल। हालांकि विभागक द्वारा पूर्व मे सूचना भेटला पर कटाव निरोधी काज कराएल गेल छल मुदा नदीक तेज धाराक सामने ई प्रयास पर्याप्त नहि छल। जयनगर बजारक सटल पूरब बान्हक कात बसल वार्ड 12 केर महादलित बस्तीक निर्वाचित पार्षद सह नपक मुख्य पार्षद कैलाश पासवान, क्षेत्रक विधायक अरुण शंकर प्रसाद आओर एसडीएम बेबी कुमारी सेहो कटाव स्थलक निरीक्षण कयने छलथि। जल संसाधन मंत्री संगहि विभागक वरिष्ठ अभियन्ता सभक ध्यान आकृष्ट करा महादलित बस्तीकेँ कटावसँ बचेबाक अनुरोध कयल गेल छल।
7,942 total views


text: पटना। आंकडा क मामला मे पिछडल बिहार आब आंकडा कए अपन विकास क प्रमाणपत्र बना लेलक अछि। जाहि आंकडा स किछु साल पहिने तक बिहार क घोर आलोचना होइत छल, ओ आंकडा आइ बिहार क आलोचक लेल कागजी घोडा बनि गेल अछि। शिशु मृत्यु दर भारत सरकार द्वारा जारी आंकडा उक बेर फेर बिहार कए राहत देलक अछि। एहि मोरचा पर सेहो बिहार आन राज्य स नीक परिणाम देलक अछि आ देशक औसत लग पहुंच गेल अछि। बिहार लेल एकरा पैघ कामयाबी मानल जा सकैत अछि। केन्द्र सरकार द्वारा जारी रिपोर्ट में बिहार में शिशु मृत्यु दर में चार आओर अंकक कमी देखाउल गेल अछि। प्रदेश में शिशु मृत्यु दर घटि कए आब 48 भ गेल अछि, जे राष्ट्रीय औसत 47 स एक बेसी अछि। ओना राज्य सरकार क दावा अछि जे एकरा घटाकए 25 स 30 तक अनबाक प्रयास भ रहल अछि। एकरा लेल नव साल में डाक्टर, नर्स आ पारा- मेडिक्स क पैघ पैमाना पर नियुक्ति करबाक प्रक्रिया चलि रहल अछि। स्वास्थ्य सचिव अमरजीत सिंहा कहला जे राज्य मे शिशु मृत्यु दर 52 स 48 भ गेल अछि। ओना सामान्य मृत्यु दर (हर आयु) में सेहो कमी आयल अछि। एहि मे बिहार राष्ट्रीय औसत स आगू भ गेल अछि। राष्ट्रीय औसत 7.2 क तुलना मे बिहार 6.8 पर आबि गेल अछि।


text:
— विवेकी झा।
एक छोट सन कहानी जे हम बता रहल छी ओ सच त नय छै हाँ पर सच सँ दुरो नय छै । काल्पनिक भेला के बादो समाज में भ रहल घटना के आसपास छै ।लिखू केना, हाथ अपने आप रुइक जायत अइछ , सोचैत मन थैम जायत अइछ ,दहेज छैहे एहन ……..
दहेज समाज में फैलल ओ बीमारी अइछ जेकर बुराई त हर आदमी करैत अइछ पर एकर ईलाजक दबाय खाय नय चाहैत अइछ । अगर आहाँ लेलौ दहेज त आहाँक बुराई त हम क सकैत छी पर खुद लेलौ त कुर्ता झरैत निकैल जायत छी जेना किछु भेबे केलय …।
बात ओई दिन के छै, जै दिन पहिल बेर राजेश के अतेक खुश देखने रहियैन । खुश कियाक नै होयत बाते एहन छलै । हुनक बेटी प्रिया के बियाहक दिन जे ठीक भ गेल छलै । बड्ड लाड प्यार सँ रखने अइछ अपन बेटी के ।हमरो निमंत्रण भेटल छल । नै भेटल रहितै तयौ जयतौ ।
बिबाह सँ किछु दिन पहिने राजेश के फोन केलौ आ बधाई दैत पुछ्लीय ! किछु काज हुए त कहब । प्रिया के अपन बेटी सँ कम नय मनलियै, हमरो उएह बेटी अइछ । भारी मन सँ कहलक नै- नै बस आहाँ आबि आशीर्वाद द देबै ।
तखन हम पुछि बैसलऊ की किछु लेबो -देबो छै दहेज सेहो लागल । राजेश बैज उठल नै नै, बाकी लड़का कमौआ छै, घर बार निक छै त कनि मनी दियै त परतै, प्रिया के बियाह में कोनो कमी थोरे रखबै । एकटा त बेटी अइछ ।
दोसर दिन फेर फोन क पुछलौ की बेसि दहेजक चक्कर त नय अइछ ई बियाह में।घर परिवार जाईच परैख त लेलऊ, राजेश कहलक नय-नय, हम पुछि बैसलऊ तय्यो कह! फेर उएह बात कैह देलैथ, नय आहाँ चिन्ता नय करू …. “”हमर 2 बीघा जे जमिन अइछ ओ बेच देबय”” .. बस सब भ जेतै।हम मने मन सोचै लगलौ ओकर जीवन भैर के कमाय ई दहेजक चक्कर में खत्म भ रहल छै कैह रहल अइछ जे किछु नय लागि रहल अइछ….चलू देखय छियै बाकी भगवती के इच्छा ….
आइ ओ बियाहक दिन छल ..राजेश खुश नय देखाय छ्लाय हमरा लागल प्रिया के कारन चिंतित हैत …आखिर बड्ड दुलार सँ रखने छल अपन बेटी के …हम सान्तोना दैत कहलियै बड्ड पुण्य के काज छै बेटी दान … जेकरा छै ओ बड्ड भाग्यशाली अइछ । ई कहैत देरी ओ भोकैर मैर कानै लागल …कहलक भाई ओ बात नै छै,सब किछु त इन्तजाम भ गेल बस दू चक्का गाड़ी नय भ सकल तेकर चिन्ता अइछ समधि की कहता बारात आबै बाला अइछ …
बारात आबि गेल । हमर नजर राजेश पर छल । किछु काल बाद देखलौ राजेश आ हुनक होय बाला समधि में किछु बहस भ रहल अइछ राजेश माथा झुकेने सुनी रहल अइछ …. हमरा डर अहि बातक छल दहेज होयतै छै एहन …
राजेश माथ झुकेने किया सम्धिक गर्जन सुनैया ,
कीया ई बेटी के बाप होय के दर्द सँ गुजरैया ,
जान (बेटी) लयो के मेघ जका कीया एना उमरईया ,
कखन बरसत मेघ सोची दुलारि कीया हमर तरपैया ,
इज्जत अपन हाथ लेने राजेश हाँ में हाँ भरैया ,
अक्छत फुल नेवेद्य देला के बादो,
पंचमेवा लेल कीया तरसैया ।
छै नय औकात ई मेघ के बरसै के ,
तखन गरैज गरैज के कीया डरबैया ।
परैत एक ढ़ंग के हुहकार पर ,
एमहर उमहर बिखरैया ।
जेना तेना बाद में देव से कैह बियाह भेल । प्रिया के बिदाय सेहो भ गेलै ओ अपन नव घर गेल ।ओ छन केहन छल नय पूछू बस एहसास क सकै छी , प्रिया के याद करैथ अखनो कोढ़ फटैया …
बाद में हम पुछलौ समधि के जे गछ्ने छी से केना देबय आहाँ लग त किछु नय बचल ….. एक टा ओ 2बीघा जमिन पर उरय छलऔ, सेहो त दहेज में गेल आब ?.. राजेश कहलक कोनो बात नय देखय छियै, बियाह भ गेलै त सभ भ जेतै बाकी जेहन भगवती के इच्छा ।
किछु दिन बित गेल छल,पर हमरा बियाह राईत के ओ बात मने मन खटकैत छल,की भेल ओकर बाद ……
हम जखन पुछि राजेश सँ प्रिया के हाल, केना की समाचार ?? सब ठीक से कैह टैइल दिया । पर हमरा मन सांत नय छ्ल, बचपन के दोस्त छल, मनक बात सब बुझाय में आबै छ्लाय।एक दिन मुह सँ निकैल गेलै पाय के इन्तजाम में लागल छी, गाड़ी आ किछु गहना देबाक अइछ । पर हमरा लग त किछु अइछ नय केना करू!! सम्धिक फोन बार बार आबि रहल अइछ ।
हमर मन सोचैत अइछ ……
के ई दहेजक घुड़ारी बनेलक समाज में ,
खोरनाठी के निकैल लगेलक ई घुड़ारी में ,
आइग सुल्गेलक के ई दहेजक ,
फुक मारी मारी , के ई धधड़ा भरकेलक ,
केहन गन्ध फैलल ऐछ ई बाताबरन में,
सब केवल अपन नाके टा कीया बन्द केलक ,
कीया ने अइपर कोई पाईन आईन ढारलक ,
कीया ने कोई ई लागल आइग बुझेलक ।
किछु दिन बाद हम राजेश सँ भेट करै जायत छलौ त अचानक देखलौ ओ भगैत जैत छल, यौ राजेश यौ राजेश आबाज देलौ, पर जेना सुनाय नय देने हुए आगू बढ़ल जाय , हम झटैक पकरलौ,यौ की भेल कीया भागल जायत छी घबराईत कहलैथ बेटी आनै लेल …..हमर मन ठनैक गेल, अपन मन सांत करैत पुछलौ बेटी आबि रहल से त खुसी के बात एअना कीया परैल जायत छी, ई कहैत देरी मानू छोट बच्चा हुए तेना कानय लागल, कहलक “राक्षसबा सब खा गेल हमर बेटी”
ई सुनैत हमर पैर के नीचा सँ जमिन निकैल गेल। आब त नय पूछू! केहन मन भेल हमर , हमरा जेकरे डर छल सेह भ गेल । हम फेर पुछलौ की भेल यौ ? कहै लागल भाई रोज बेटी दीया समाद आबै छल, कतेक बेर धमकी भेटल , पर पाय के आभाव में अन्ठाबैत रहलौ, नय बुझल जे आय इहो दिन आबि जायत,हम सोचने तक नय रही “एक गाड़ी के चलते ओ बेटी खा जायत”। ……..
आगू की कहू राजेश के हाल …..
बस एतवे माँग रुपी दहेजक बिरोध करू, नय त कखनौ अहुक परोस में कानै के आबाज सुनाई देत……….
चलू आबो जागू हे मिथलाक वासी ,
आव बचाव अपन बेटी हे मिथलाक वासी,
उठाव अँहि मसाल , करू संकल्प आहाँ ,
आब नै झुकायव मान पागक आहाँ ।
नय लेव दहेज हम कहियौ,
हैत नय बेटी के अपमान अहिठाम ,
नय देती सीता आव कोनो राम के परीक्षा ,
नय करव विवाह दहेज द के हम कोनो ,
जे मगैत दहेज आहाँ सँ,देखे बैन ठेगा दुनु ,
रखू अहू अपन बेटा समहैर क ,
राखी हमहू अपन बेटी आहाँ सँ बचा के ,
नय करब मोल भाव, नय करब बेटी बिबाह हम ।
एक घर छूटत त छूटत , दोसर भेटत आहाके
कम सँ कम बेटी त बचत लोभीक अत्याचार सँ ।


text:
Results for कविता
किछु कविता :: || लाकडाउन मे मजूरक पैदल घर-वापसी || — तारानन्द वियोगी ।। कौतुक ।। केवल एगारह किलोमीटर बचल रहै आब गामक डीह पा...
e-Mithila - मई 19, 2020
लाकडाउन मे मजूरक पैदल घर-वापसी Reviewed by e-Mithila on मई 19, 2020 Rating:
हमर प्रतीक्षा मे ठाढ़ अछि कियो
|| रिंकी झा केर किछु कविता || १). पाषाण कखनो चिड़ैँ जकाँ चहकैत छी कखनो फूल बनि हँसैत छी साँच कही तँ प्रिये कखनो बसात जकाँ उड़ैत...
e-Mithila - अप्रैल 17, 2020
हमर प्रतीक्षा मे ठाढ़ अछि कियो Reviewed by e-Mithila on अप्रैल 17, 2020 Rating: 5
अछि सलाइमे आगि बरत की बिना रगड़ने?
कविवर सीताराम झा मातृभाषानुरागी संस्कृत-मैथिलीक विद्वान कविवर सीताराम झा आधुनिक मैथिली कविताक विकास पथ पर परम्परा ओ आधुनिकताक संगम बिन्...
e-Mithila - अप्रैल 09, 2020
अछि सलाइमे आगि बरत की बिना रगड़ने? Reviewed by e-Mithila on अप्रैल 09, 2020 Rating: 5
वसंत विदा भ' गेल अछि तत्काल
रमण कुमार सिंह केर पाँच गोट कविता 1). हम फेर सपना देखय लगलहुँए केदार भैया, हम फेर सपना देखय लगलहुँए देखैत छी जे ...
e-Mithila - मार्च 05, 2020
वसंत विदा भ' गेल अछि तत्काल Reviewed by e-Mithila on मार्च 05, 2020 Rating: 5
नहि गाबैत अछि कियो 'मर्सिया'
गुफरान जीलानीक किछु कविता :: 1). लाल ओसक बुन्न देश बदलि रहल अछि दिन-प्रतिदिन असहिष्णुता बढ़ि रहल अछि लव-जिहाद घर वापसी भ' र...
e-Mithila - जनवरी 11, 2020
नहि गाबैत अछि कियो 'मर्सिया' Reviewed by e-Mithila on जनवरी 11, 2020 Rating: 5
दाँतक गऽह मे एगो भाषा
रवि भूषण पाठकक किछु कविता :: 1). ब्रह्मराक्षसक खतिआन गंगा कात आ बागमती कात मे गारल पितामह लोकनिक आनंदे अलग अखारक झीसी, साओन भाद...
e-Mithila - जनवरी 05, 2020
दाँतक गऽह मे एगो भाषा Reviewed by e-Mithila on जनवरी 05, 2020 Rating: 5
सदस्यता लें संदेश ( Atom )


text:
बुरारी, दिल्ली। दिसम्बर २७, २०१५. मैथिली जिन्दाबाद!!
काल्हि शनि दिन २६ दिसम्बर दिल्लीक बुरारी मे संपन्न विद्यापति समारोह हर दृष्टि सँ सूपर हिट साबित हेबाक बात एतय जुटल दर्शक, अतिथि, कलाकार, आयोजक सब कियो कहैत भेटेलाह।
संपूर्ण राष्ट्रीय राजधानी क्षेत्र मे ओना तऽ कतेको जगह पर महाकवि विद्यापति केर स्मृतिगान मे समारोहपूर्वक आयोजन कैल जाएछ, परंच बुरारी मे एहि आयोजनक अपन अलगे रूप आर रंग देखल जाएछ।
एहि बेरुक आयोजनक उद्घाटन सुप्रसिद्ध मैथिली गीतकार रविन्द्र नाथ ठाकुर द्वारा दीप्ति प्रज्वलनक संग कैल गेल। कवि विद्यापति केर तैल्यचित्र पर फूल-माला अर्पण करैत सबहक आदरणीय गीतकार महाकविक स्मृति मे स्वयं एकटा गीत गेलनि, संगहि ओ मैथिली मे अपन किछु कविता सेहो वाचन केलनि।
आयोजक विश्व मैथिल संघ केर अध्यक्ष हेमन्त झा सहित समस्त पदाधिकारी लोकनि मिलिकय सामूहिक रूप सँ भैरवि वंदना ‘जय जय भैरवि असुर भयाउनि’ केर गान केलनि जाहि समय समस्त सभागार मे उपस्थित करीब पन्द्रह हजार लोक ठाढ भऽ कय भगवतीक आराधना केलनि। वातावरण मे भगवती अवतरण होयबा समान भाव उत्पन्न भऽ गेल छल।
भैरवि वंदना उपरान्त श्रद्धेय स्वामी मौनी बाबा द्वारा स्वस्ति वाचन आर संस्कृतक श्लोक गान कैल गेल, संगहि ओ शुभकामना संदेश मे आयोजक, दर्शक केँ धन्यवाद करैत महाकवि विद्यापति केँ स्मरण केलनि।
कार्यक्रमक मुख्य अतिथि भाजपाक राष्ट्रीय उपाध्यक्ष प्रभात झा एहि अवसर पर आयोजनकर्ता केँ बधाई ज्ञापन करैत महाकवि विद्यापति केर स्मृति सँ वर्तमान मैथिल समाज मे एकजुटताक भावना विकसित भऽ रहल अछि कहलनि। एहि अवसर पर सांसद ओ मिथिलाक धरतीपुत्र पप्पू यादव भाषिक पहिचान मात्र वर्तमान मिथिलाक लोक केँ एकठाम राखि सकैत अछि, ताहि हेतु मात्र ‘मैथिल’ कहायब आ जाति-पाति मे समाज नहि बँटय से ध्यान राखब कहैत समाज केँ अपन अधिकार लेल आरो एकजुट बनबाक आह्वान केलनि। एहि क्षेत्रक सांसद एवं सुपरिचित गायक-कलाकार मनोज तिवारी पूर्ववत् अपन जुड़ाव मैथिली भाषा सँ कोना बनल कहैत स्वयं किछु रास मैथिली आर किछु रास भोजपुरी गीत सँ उपस्थित दर्शक लोकनि केँ झूमय लेल मजबूर कय देलनि।
बुरारी विधानसभा क्षेत्रक विधायक संजीब झा द्वारा एहि आयोजन सँ क्षेत्रक लोक मे सजगता प्रसार होयबाक बात कहल गेल, संगहि जनताक सेवा मे सदैव आगाँ रहबाक प्रतिबद्धता प्रकट कैल गेल। यैह क्षेत्र सँ भाजपा नेता गोपाल झा सहित अन्य वरिष्ठ समाजसेवी ओ नेतृत्वकर्ता लोकनि सेहो अपन-अपन संछिप्त मंतव्य राखने छलाह। कार्यक्रम मे मैथिली ओ हिन्दी साहित्यक अगाध हस्ती मे शेफालिका वर्मा एवं निवेदिता मिश्रा झा केर उपस्थिति रहल। मैथिल समाजक नाक कहेनिहार आइपीएस संजय कुमार झा सेहो एहि कार्यक्रम मे सहभागी छलाह। आम आदमी पार्टी दिल्लीक प्रदेश अध्यक्ष दिलीप पांडे सेहो एहि अनमोल कार्यक्रम मे उपस्थिति दर्ज करौलनि। मैथिली फिल्म जगत् सँ सुधा झा सहित विभिन्न अभिनेत्रीक उपस्थिति एहि कार्यक्रम विशेषता रहल।
एहि समारोह मे बुरारीक प्रसिद्ध ‘माछ-भात’ केर भोजनक ‘भंडारा’ कैल गेल छल।
समारोह केर मुख्य आकर्षण सांस्कृतिक कार्यक्रम छल। मंच उद्घोषक किसलय कृष्ण एवं जानबी झा छलैथ। गायक ओ कलाकार लोकनि मे मैथिली मंचक अति-सम्मानित हस्ती सुरेश पंकजक संग चीर-परिचित आवाज राम बाबु झा, दिलीप दरभंगिया, पुनम मिश्रा, प्रीति मिश्रा, रश्मि प्रिया झा, मैथिली ठाकुर आदिक रंगारंग प्रस्तुति सब छल।
सुरेश पंकज द्वारा प्रारंभ संगीतक कार्यक्रम मे ‘पावन मिथिला देश’ सँ जे मंचक गरिमा बनल वैह गरिमा लगभग प्रत्येक कलाकारक प्रस्तुति सँ छलकैत रहल। दर्शक सब भरपूर आनन्द लैत मिथिलाक गीतनाद मे डूबल देखेलाह। ताहिपर सँ मनोज तिवारी अर्थात् सांसदजी केर आवाज मे सांगीतिक प्रस्तुति सब छौंकक कार्य केलक। दर्शक सब परमानन्द मे डूबैत ई दिन कहियो खत्म नहि होयबाक कामना करैत झूमि रहल छलाह।
एहि समारोह मे आयोजक विश्व मैथिल संघ द्वारा वार्षिक स्मारिकाक विमोचन आगन्तुक विशिष्ट अतिथि लोकनिक हाथ सँ करायल गेल छल। हर तरहें एकटा संपूर्ण कार्यक्रम जेकर यादगारी बहुत दिन तक रहत, से कहलैन कार्यक्रम पर पूरा गहिंर नजरि रखनिहार मैथिली कवि ओ गीतकार भाइ विमलजी मिश्र। समूचा दिल्ली सँ मैथिली-मिथिला लेल सक्रिय योगदान कएनिहार अनेकानेक व्यक्तित्व लोकनि एहि समारोह मे सहभागिता देलनि, अमर नाथ झा, विजय झा, संजीव सिन्हा, सुनित ठाकुर, निरज पाठक, विभय कुमार झा, शरत झा, झा चंदन व विभिन्न अभियानी लोकनिक उपस्थिति सँ आयोजनकर्ता संस्थाक समस्त अधिकारी लोकनि उत्साहपूर्वक समारोह केँ समापन कएलनि।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jnjmanu@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
बुधवार, 28 दिसंबर 2011
• 'गजल'
ईजोत में सदिखन मुदा अन्हारो में खाइ छै
अपना सँ छूरा के हाथ भागै छै
जोरै छै हाथ ऒम्हर जेम्हर देखैत पाइ छै
एतेक भरी खदहा कोरने अछि ई हाथ
कोसीस केलौ भरय के मुदा नै भराइ छै
तंग अछि लोक जै नेता सं
देख हाथ मे नोट ऒकरे पाछू पराइ छै


text:
–उग्रनाथ झा
मिथिला में बहिनक भाई के प्रति सौहार्द्रता आ आत्मिय भावनाक समर्पण के प्रतीक ई पाबनिक कार्तीक मासक शुक्ल पक्षक द्वितीया तिथि क मनाओल जएबाक कारणे भ्रातृद्वितीया के नाम सँ प्रसिद्ध अछि । जेकरा अप्रभंश में भरदूतीया कहल जाईछ। एहि दिन जे भाई बहिन के बीच व्यवहारिक कृत्य होईत छैक जेकरा “नोत ” कहल जाई छै ।नोत सँ एतय तात्पर्य आमंत्रण सं छैक जे मैथिली शब्द थिक । यानी एहि तिथिक सभ बहिन के द्वारा अपन सभ भाई (सहोदर वा रक्त संबंध अथवा मान्यता) के आमंत्रित करबाक विधान छैक । ताहि लेल एहि दिन भोरे सँ सभ बहिन अपन धर आंगन के डोरही तक गायक गोबर सँ निपक रखै छथि आ आंगन बिच में अरिपन देबाक बिधान छैक ताकी भाय जे आओता त घर आंगनक साफ स्वच्छ वातावरण रहै । तत्पश्चात पितर के कढ़ौत वा फुलहि थाड़ी , फुलही वा पितरीया लोटा में पानि ,डाटलागल छहटा पानक पात , पांच टा कुम्हरक फूल , मखान, अंकुरी ,कांस खंड(चांदीक सिक्का , या रूपैया ) , सुपाड़ी , सिंदूर पिठार, गायक घी इत्यादी के सजाय रखैल छथि । ताकी जखनहि भाय औताह त तुरतही विधिसम्मत नोत लेब । किएक त कहल जाए छै जे धूरिआएल पैरे नोत लेल जाए छै । जाहि सं भाई दिर्घजीवी आ स्नेहवान होएत छथि। एहि कामना सं बहिन आंगन के बीच देल अरिपन पर राखल पिरही जाहि पर सिंदूर पिठार लागल रहे तै ताहि पर पूब मुहे बैसाबै छथि आ स्वयं पश्चिम मुंहे बैसै छथि । भाई अंजली बद्ध रहै छथि जाहि मे बहिन के द्वारा घृत पिठार सिंदूर लगा ताहि पर डाटलागल छहटा पानक पात , पांच टा कुम्हरक फूल , मखान, अंकुरी ,कांस खंड(चांदीक सिक्का , या रूपैया ) , सुपाड़ी , राखैथ छथि तत्पश्चात लोटा में राखल जल ढारैत निम्न मंत्र पढ़ैत छथि -जौ बहिन जेठ होथि
भ्रातस्तवाग्रजाताहं भुङ्क्ष्व भक्तमिदं शुभम्।
प्रीतये यमराजस्य यमुनाया विशेषतः।।
जौ बहिन छोट होथि त –
भ्रातस्तवानुजाताहं भुङ्क्ष्व भक्तमिदं शुभम्।
प्रीतये यमराजस्य यमुनाया विशेषतः।।
मुदा आब ई मंत्र के रूपांतरित मैथिली मे छै –
यमुना नोतलनि यमके हम नोतै छी भाइकें।
हमरा नोतने भाइक अरुदा बढै।
जखन की उपरोक्त संस्कृत मंत्र के अर्थ -हे भाइ, हम अहाँक छोट /पैघ बहिन छी। अहाँ यमराज आ विशेष रूपसँ यमुनाक प्रसन्नता लेल एहि भातक भोजन करू।
एकरा नोत लेब कहल जाए छै । एहि प्रक्रिया के अंत में भाई के मुंह में अंकुरि (केराव )खुआओल जाए छै ।संगहि पिठार सिंदूर के ठोप कैल जाए छै।
नोत लेलाक बाद बहिनक घर बनल भानस के ग्रहण केनाय परमावश्यक छैक । मुदा आब त बिनू महत्वबुझनहि भोजन परंपरा में कमी आबि रहल ।जे नै होएबाक चाहि शास्त्र सम्मत रहला सं पौराणिक विरासत कायम रहत । एकरा पाछा पौराणिक कथा इएह छै जे सुर्य के पुत्र यम आ पुत्री यमी छलखिन्ह । दूनू में बहुत सिनेह छलन्हि । मुदा बहुत दिन धरि जहन दुनू भाई बहिन में भेंट नहि भेल त यमी (यमुना) भाई के भेंट करबाक लेल कैको बेर आमंत्रण देलीह मुदा यम के द्वारा आश्वासनोपरान्त नहि पहुंचथि । त यमुना निराश भय जाईत। एक दिन अचानक यम यमुना ओहिठम पहुंचलथि ई देख यमी भावविह्वल भय भाई के आतिथ्य सत्कार केलैथ । नियमानुकूल पूजन कय भोजन भात करेलथि। यमुना के ई प्रेम देख यम प्रसन्न भ उपहार स्वरूप वरदान मंगबाक आग्रह केलाह । यमुना तुरतही दुनिया में सभ भाई के अमरत्व के वरमांगि बैसली। ई सुनि यम बुझबैथि कहलन्हि जे अमरत्व नैसर्गीक न्याय के विरूद्ध छैक । हां हम वरदान दै छि जे भाई आजूक दिन बहिन सँ नौत लेताह ओ अकाल मृत्यु के प्राप्त नहि करता । इ सुनि यमुना बहुत प्रसन्न भेलीह । जाहि दिन ई घटना घटित भेल ओ दिन कार्तीक मासक शुक्ल पक्ष द्वितीया छल तै ई भातृद्वितीया /भर द्वितीया के नाम सँ प्रसिद्ध भेल । अकाल मृत्यु नहि मरता के वचन देल गेल छै तै लोक परंपरा में नोत लेबाक विकृत होईत मंत्रक बतंगर भ गेल छै — गंगा नोतलनि जमूना के हम नोतै छि भाई के , जेना गंगा जमुना के धार बहय तेहना भाई के औरदा बरहनि ।। बाघ धरैन , सांप धरैन , चुड़ा दहि खाईत गारा लगैन , डाईनक पेट में जाईन , इत्यादी फकरा सभ चलन में सुनबा में अबैत छैक । किएक त यम के वरदान छै तै अखलास सँ आब धर्रा भ गेल छै ।
मुदा भाई बहिनक ई पाबनिक के मनोरमता त बाट पर चलैत लोक के देख क पता चलैत छैक जे ललाट पर सिन्दूर पिठारक ठोप , बहिन ओतुका तरूआ पर चोट ।।


text:
पटना । देशक सबस पैघ पेट्रोलियम कम्पनी इंडियन ऑयल कॉरपोरेशन लिमिटेड (आईओसी) मुजफ्फरपुर मे 44 हजार मीट्रिक टन क्षमतावाला एलपीजी (रसोई गैस) बॉटलिंग प्लांट लगा रहल अछि, जाहि स पूरा राज्य मे रसोई गैस क मांग कए पूरा कैल जाएत। आईओसी के महाप्रबंधक (बिहार और झारखंड) बीबी चौधरी कहला जे इ प्लांट कए एहि चालू वित्तीय वर्ष मे तैयार करि लेल जाएत। चौधरी क अनुसार कंपनी बिहार मे कुल 602 करोड़ टका क निवेश करि रहल अछि। ओ कहला जे बिहार मे आईओसी क विस्तार क योजना अछि जेकर तहत कईटा योजना पर काज चलि रहल अछि आ कईटा नव योजना शुरू करबाक प्रस्ताव अछि।
एहि योजना क जरिए कम्पनी अगिल तीन साल मे बिहार मे कुल 602 करोड़ टका निवेश करत। ओ कहला जे आईओसी विश्व मे चारिम आ देश मे दोसी सबसे तेज गति स विकास करैवाला कम्पनी अछि। चौधरी कहला जे कम्पनी मुजफ्फरपुर मे चालू वित्तीय वर्ष मे 44 हजार मीट्रिक टन क्षमता वाला एलपीजी (रसोई गैस) बॉटलिंग प्लांट लगेबाक संग-संग बिहार मे पेट्रोल आ डीजल क बढ़ैत मांग कए देखैत मोतिहारी, नेपाल (अमलेखगंज डिपो) आ बैतलपुर डिपो (उत्तरप्रदेश) क बीच नव पाइप लाइन बिछेबाक फैसला लेलक अछि। चौधरी कहला जे सुरक्षा आ बेहत प्रबंधन क लेल रक्सौल डिपो कए मोतिहारी ल जेबाक योजना अछि। ओ कहला जे बरौनी स्थित रिफाइनरी क विस्तार पर कम्पनी सात करोड़ टका खर्च करत।


text:
पर्यटन स्थलक परिचय
– विवेक चन्द्र मिश्र, देवही टोल, मधुबनी
(साभार लेखकक फेसबुक पर राखल गेल पोस्ट, जहिनाक तहिना)
ग्राम वासी सब ओहि बरक गाछ के जड़ि में एकटा वार्षिक हनुमान ध्वजा के स्थापना क पूजन-अर्चना करैत छलाह। वर्ष १९९१ से ग्रामवासी लोकैन अहि जगह पर श्री श्री १०८ सपरिवार भोला-भवानी के पञ्चदिवशीय पूजनोत्स्व कार्तिक कृष्ण प्रतिपदा से करय लगलाह। एकर संस्थापक सह अध्यक्ष श्री राधेश्याम मिश्र भेलाह।
भोला-भवानी के पूजनादि के लेल तृणकाष्टादि से मंडप निर्माण कएल जाएत छल, और ओहि में सब गोटे यथासाध्य धूम-धाम सँ अर्चना करैत छलाह।
वर्ष १९७६ में भीठभगवानपुर निवासी श्री नूनू झा अपन स्व. पुत्री केर स्मृति में गाम-गाम मंदिर बनाबय लगलाह। ओहि क्रम में हमर किछु ग्रामीण के कहला पर ओ एतय सबसे प्रमुख पूर्वाभिमुख मंदिर श्री श्री १०८ देवेश्वर नाथ के मंदिर गुम्बज धरि बना ओकर प्रदक्षिणी (बरामदा) केँ कुर्सी धरि क के कोनो कारणवश छोड़ि देलाह। ओहि क्रम में बाबा देवेश्वर नाथ के स्थापना भेल। ई मन्दिर बनय के क्रम में ओ विशालकय बरक गाछ काटल गेल, सुनैत छी जे ओहि गाछक एक-एक टा डारि एक टा टेलर में होइत छल। आब तऽ गाम में बाबा के स्थापना भऽ चुकल छल समस्त ग्रामवासी लोकैन नित्य भोला बाबा के पूजन करय लगलाह। और प्रसन्न रहय लगलाह।
इ मन्दिर के गुम्बज सुन्दरता और एकर नक्कासी व ऊँचाई देखयबला अछि। गुम्बज के सबसँ उपर तीस टा नाग और ताही सँ उपर कमल फूल बनाओल गेल अछि ओकर बाद बाबा के त्रिशुल लागल छन्हि। ई नाग देखला पर स्पष्ट देखैत अछि,सुनैत छी जे इ नाग बनाबय लेल पिपरा घाट के सागर राजमिस्त्री भोर में जे चढैत छल तऽ ओ सांझ में एक टा बना के उतरैत छल। अहिना तीस टा नाग कारीगर तीस दिन में बनौनै अछि।
बाबा के स्थापना के किछु दिनक बाद हुनकर मंदिर के सामने ग्रामिण श्री कृष्ण कुमार मिश्र जीक द्वारा पार्वती मंदिरक भूमिपूजन भेल और मंदिर निर्माण कुर्सी धरि सेहो भेल। कालक्रमे बाबा क स्थापना के बाद लगभग १०-१२ साल तक दूनू मंदिर में कोनो तरहक विकास या आगुक कार्य बाबा मंदिर के बरामदा और मैया मंदिर निर्माण नै भऽ सकल। किछु दिन पश्चात सब गोटे किछु-किछु सहयोग सँ भोला-भवानी के वार्षिक पूजनोत्सव लेल बाबा देवेश्वर नाथ मंदिर स उत्तर एकटा मंडप के निर्माण कयल।
वर्ष २००७ में भोला-भवानी के असीम अनुकम्पा से गामक श्री गोविन्द मिश्र (इंजिनियर साहब) जी के द्वारा मंदिर के पुनर्णोद्धार कय बरामदा निर्माण संग पुरा सौन्दर्यीकरण कराओल गेल। संगहि श्री कृष्णकुमार मिश्र जीक अनुज श्री इन्द्रकुमार मिश्र (स्वामी जी) के द्वारा माँ पार्वती मंदिर के भव्य निर्माण भेल।
ओहि साल कार्तिक कृष्ण पंचमी के दिन (महादेव पूजनोत्सव के पंचम दिन) माँ पार्वती संग गणेश भगवान और बाबा सानिध्य में नन्दी क स्थापना पंडीत श्री शशिनाथ झा (आचार्य) और पं श्री सदानन्द झा (पुस्तकाचार्य) और अन्य विद्वद्गण के द्वारा कयल गेलन्हि।
आब त भोला-भवानी स परिवार एतय उपस्थित भऽ गेलाह। बाबाधामक परिदृश्य लागय लागल, भोला-भवानी मंदिर में पाग-पताखा लहरायत पूरा वातावरण आनन्दित और समस्त ग्रामीण प्रशन्न रहय लगलाह। आब तऽ एतय तीन टा (अर्थात बाबा मंदिर, मैया मंदिर, वार्षिक पूजनोत्सव मंदिर) मंदिर भऽ गेल स्थान रमणीय लागय लागल। समयानुकूल मंदिर परिसर के घेराव संग प्रवेश द्वार बनल । किछु दिनक बाद पुनः श्री गोविन्द मिश्र (इंजिनियर साहब) जीक द्वारा पोखैर में बाबा स्थान से डाइरेक्ट उत्तर मुहे जायवाला घाट संग पूर्व सँ बनल पूब घाटके बीच में छठि के लेल सेहो घाट बना देलखिन्ह। तकर बाद बाबा मंदिर के पूरा प्रांगन में इंट बिछा सिमेंटेड क देल गेल। भोला-भवानी के कृपा से आब त और आनन्द भऽ गेल।
आब भोला-भवानी के नित्य पूजन आरती संग विशेष शिवरात्रि में, वार्षिक पूजनोत्सव में और दूरदराज के अनेको दार्शनिक आइब के बाबा के दर्शन, रुद्राभिषेक आदि नाना प्रकार से पूजनादि करैत छथि। आब बाबा देवेश्वर कामना लिंग भऽ गेलाह, एतय आइब के मंगनाहार खाली हाथ नै जाइत छथि। तकर प्रमाण बाबा स्थान में अयला सँ स्वत: ज्ञात होइत अछि।
भोला-भवानी के प्रेरणा सँ वर्ष २०१८ में बाबा मंदिर के सामने एक टा घंटाद्वार बनाओल गेल जाहि में बड़का घंटा लगाओल गेल। आब सबहक विचार भेल जे इ जगह त बरक गाछ के निचा हनुमान जी के ध्वजा के पूजन लऽ के प्रसिद्ध भेल अछि। अतः एतय हनुमान जी के मंदिर सोहो बनबाक चाही। विचार सर्वसम्मती भेल। एहि सँ पूर्व गाम में ग्राम देवता मंदिर दू टा हनुमान मंदिर एक टा शिवमंदिर (निर्माणाधीन) क निर्माण भऽ चुकल अछि एकर चर्चा अगिला लेख में करब।
पं. श्री विनोद मिश्र जी के अगुवाइ श्री देवेश्वरस्थान में हनुमान मंदिर निर्माण लेल भूमीपूजन संग मंदिर निर्माण कार्य शुरू भेल। ओहि क्रम में सब गोटे बैद्यनाथ धाम गेलाह और ओहि मार्ग में कुमरसार स्थित एक टा नन्दी (बसहा) के देख के श्री जयकृष्ण झा जी के मोन में बाबा देवेश्वर नाथ प्रांगण में ओहिना नन्दी (बसहा) बनय से इच्छा जागृत भेलन्हि। सब के ई बिचार मान्य भेलन्हि। ग्रामीण श्री लक्ष्मी नारायण सिंह जी असगर नन्दी निर्माण में समस्त खर्च देबय लेल तैयार भऽ गेलाह। और देखैत देखैत हनुमान जी मंदिर और श्री नन्दी (बसहा) के विशाल बैसल प्रतिमा बनि कय तैयार भऽ गेल।
चैत्र शुक्ल त्र्योदशी (बुधदिन) तदनुसार तिथि 17.04.2019 के श्री अञ्जनीसुत रामप्रिय वीरहनुमत् और नन्दी के स्थापना ग्रामीण वैयाकरण पं. श्री योगेन्द्र मिश्र (आचार्य) श्री ईश्वर नाथ मिश्र (पुस्तकाचार्य) और अनेक विद्वतगण द्वारा भऽ गेलन्हि।
आब अहि जगह पर बाबा देवेश्वरनाथ महादेव मंदिर के संग माँ पार्वती मंदिर, श्री हनुमान मंदिर, श्री नन्दी मंदिर, सपरिवार भोला-भवानी वार्षिक पूजनोत्सव मंदिर भव्य लागैत अछि। मंदिर के आगु घंटा द्वार और उत्तर विशाल पोखैर जे श्री बुचन मिश्र पोखैर नाम से विख्यात अछि ओइ में बनल घाटत्रय और ओकर कंचन जल भोला-भवानी के प्रांगणक शोभा में चार चांद लगाबैत अछि।
एहि स्थान में नित्य आस-पास और दूरदराज सँ भक्तराजलोकैन आबि के भोला-भवानी के पूजा अर्चना कामना करैत छथि और #मनवांछित_फल पबैत छथि।
सब गोटे से आग्रह निवेदन अनुरोध जे अपने सब एहि स्थान में आबि बाबा लग अपन कामना करी और पूण्य के भागी बनी। एतय आबय के लेल सड़क मार्ग सँ झंझारपुर – भाया – लखनौर सँ उत्तर लगभग २ किलोमीटर और झंझारपुर – भाया – मिथिलादीप (रेलवे स्टेशन) से दक्षिण लगभग २ किलोमीटर पर (देवही टोल गाम में) ई स्थान अवस्थित अछि। कोनो तरहक त्रुटि के लेल छमा प्रार्थी छी🙏 अहाँ सब के यदि ई नीक लागल हुए त आशीर्वाद देब🙏भोला-भवानी सबहक मनोकामना पूर्ण करैथ हमर येह कामना। नम:पार्वती पतये हर हर हर महादेव 🙌🙌🙌
#महादेवमंदिर
#शिवशक्तिपीठ
#दार्शनिकस्थल
— at Devhi Tola.


text: पटना । कतेक अजीब गप अछि। जहि बिहार स अलग भेला पर झारखंड लोक इ कहैत नहि थकैत छल जे आब घोटाला आ गोलमारक कलंक स हम मुक्त भ गेलहूं, ओहि झारखंडक गोलमालक खुलासा बिहार मे हुए जा रहल अछि। एहन पहिल बेर भ रहल अछि जे कोनो राज्यक घपला कोनो आन राज्य क जमीन पर खुलत। प्रवर्तन निदेशालय झारखंड मे मंत्री रहल एनोस एक्का आ हरिनारायण राय कए पूछताछ क लेल पटना अनलक अछि। दूनू पर आय स अधिक संपत्ति अर्जित करबाक आ हवाला क जरिए निवेश करबाक आरोप अछि । इ आरोप झारखंडक धरती पर भेल चारा घोटलाक बाद लालू प्रसाद पर लागल आरोप स कहीं बेसी गंभीर आ पैघ अछि। निदेशालय लग एहि दूनू नेता स पूछबा लेल सवाल क लंबा फेहरिस्त अछि। सबटा सवाल कमोवेश एकहि मकसद स जुड़ल अछि-दूनू क नामी-बेनामी संपत्ति क बारे मे जानकारी या खुलासा। हालांकि झारखंड क विजिलेंस ब्यूरो एहि संबंध मे काफी किछु स्पष्ट करि चुकल अछि। ब्यूरो क दस्तावेज क अनुसार, एनोस 6.50 करोड़ आ हरिनारायण नारायण 2.50 करोड़ से बेसी क संपत्ति अर्जित कैलथि अछि। ओना जानकारक कहब अछि जे दूनू नेता एहि स काफी बेसी संपत्ति क मालिक छथि। ध्यान रहय जे झारखंड क पूर्व मुख्यमंत्री मधु कोड़ा पर सेहो एहने जांच चलि रहल अछि।


text:
टाॅस जीत पहिने बल्लेबाजी करैत यंग रिबेल चिकना 17.3 ओवर मे सभ विकेट गवेबाक बाद मात्र 87 रनक आसान स्कोरक लक्ष्य राखलक। कसल गेंदबाजी आओर नीक क्षेत्ररक्षणक सामने यंग रिबेल चिकना टीम केँ लगातार विकेट गिरैत रहल आओर उबारबाक कोनो मौका गुणा टीम नहि देलक।
बल्लेबाजी करे आयल गुणा एलेवन पिलखवाड़ टीम पाहिले ओवर मे आक्रामक बल्लेबाजी करैत 22 रन बना देलक, मुदा चिकना केँ गेंदबाज अमर अप्पन एकहि ओवर मे मेडन, दू विकेट लेलक। गेंदबाज अमर 23 रन पर तीन विकेट ल' अप्पन टीमक लेल जोरदार वापसी केलक। मुदा हारफनमौला खिलाड़ी पवन शानदार 53 रन बना मैच क' एकतरफा क' देलक।
कैल्हिक मैच केँ अतिथि जिला परिषद् पति श्री रंधीर ठाकुर पवन केँ मैन आॅफ द मैचक पुरस्कार बल्ला देलनि ओतहि मधुबनी वार्ड मेम्बर अध्यक्ष श्री राजकुमार झा प्रशस्ति पत्र देलनि। उपविजेता रही चिकना टीमक कप्तान विनय केँ सांत्वना पुरस्कारक रूप मे अभिभावक सह वार्ड मेम्बर श्री कौशल झा कप देलनि।
एहि मौका पर उपस्थित अतिथि सभ आयोजन समिति केँ खूब प्रशंसा केलनि आओर एहि आयोजन क' अनुमंडल स्तरीय करबाक प्रस्ताव देलनि संगहि हर संभव सहयोग करबाक पेशकश केलनि। पंडित ताराकांत झा केँ मिथिलांचल मे रहल प्रादुर्भाव आओर संग रहल व्यक्तिगत अनुभव केँ साझा केलनि आओर अंत मे अध्यक्ष सह मैरीन चीफ इंजिनियर विनोद शंकर झा लड्डू, कमिटी सदस्य समीर मोनू, अजित, शैलेन्द्र कुमार मिश्र, नंदन, मुरारी ,दीपक, गणपति, राहुल,विकास,श्याम, आदि केँ सहयोगक लेल धन्यवाद देलनि। चारिम आ अंतिम क्वारटर फाइनल मैच आय 30 जनवरी केँ परजुआरि आओर ठेकहा केँ बीच शिवनगर मैदान पर खेलल जायत।
युगान्तर ट्रस्ट द्वारा प्रायोजित मिथिला कप- 2018 - लीग मैच स्कोर विवरण;
तेसर क्वारटर फाइनल मैच
क्वारटर फाइनल, मधुबनी vs यंग रिबेल चिकना, फुलपरास
टाॅस- चिकना (बल्लेबाजी)
यंग रिबेल चिकना-87(17.3 ओवर)/10विकेट
गुणा एलेवेन 92(10.2 ओवर)
परिणाम -गुणा 5 विकेट सँ विजयी
मैन ऑफ द मैच - पवन (53 रन, गुणा एलेवन)


text:
प्रत्येक व्यक्तिक स्वतंत्रता ओकर व्यक्तिगत अधिकार होइत अछि। ओकरा ओ सबटा स्वतंत्रताक अधिकार भेटओक जे ओकर छैक ताहि केँ हम पक्षधर छी।" बादलेयर" मोन पड़ैत छथि जे कहैत छलाह - "हम आहाँ सँ सहमत होइ वा नहि मुदा अहाँक अधिकारक लेल लड़ैत अपन जान तक देल जा सकैत अछि।" हम व्यक्तिगत रूप सँ सहमतो छी उक्त पाँति सँ। कला-संस्कृतिक गप्प करय बला केँ निश्चित रूप सँ उदारमना होयबाक चाही। आपेक्षित छैक ई विशिष्ठता। मुदा दोसर कात व्यक्ति केँ इहो सोचय पड़ैत छैक जे ककर लेल लड़ल जाए, ककर पक्ष मे ठाढ़ होइ, ककर समर्थन करी ? जँ ओ अमुक व्यक्ति 'डिजर्व' करत हमर समर्थन वा पक्ष मे ठाढ़ होयब वा हमर ओकरा लेल लड़ब तहने ने !
व्यक्तिक व्यक्तिगत स्वतंत्रताक विस्तृत रूप ओकर घर, गाम सँ ल' क' ओकर देश तकक स्वतंत्रता थिकैक। हम कोनो भी तरहें एहि मे दखल पसिन्न नै करैत छी। मुदा व्यक्तिक स्वतंत्रता सीमा ओतहि शेष होइत छैक जतय सँ दोसर व्यक्तिक स्वतंत्रताक सीमा शुरू होइत छैक। तैं हमरालोकनि समाजक गप्प करैत छी आ ताहू समाज मे एकटा आवश्यक 'पर्सनल स्पेसक'। मुदा ई 'पर्सनल स्पेसक' सीमा सेहो ओतहि धरि जतय सँ दोसराक शुरू होइत अछि। व्यक्ति केँ सामाजिक संरचनाक न्यूनतम इकाई होयबाक नाते ई सदैव ध्यान रखबाक चाही जे ओकर कोन काजक(आचरण शब्द उपयुक्त नहि लागल अमुक लेल) प्रभाव समाज पर कोना पड़ैत छैक। जँ ओकर कोनो व्यक्तिगत काजक प्रभाव सामाजिक नै होइत अछि त' ओकरा किछुओ करब क्षम्य छैक मुदा जँ होइत छैक त' ओकरा सोचबाक चाही एहि मादे।
"गोर्की" अप्पन एकटा प्रसिद्ध लेख मे पुछैत छथि जे - "अओ संस्कृतिक महारथी लोकनि, आहाँ ककरा पक्ष मे छी ? " असल मे ई लेख ततेक ने प्रभावित करैत रहल अछि हमरा अप्पन व्यक्तिगत जीवन मे जे किछु अलट-बिलट करबा सँ पहिने विचारबाक लेल बाध्य करैत अछि कइएक बेर। मुदा गप्प एतय सामाजिक पक्षक थिकैक। समाजक चेतना कोन दिशा मे अछि तकर पक्ष-निर्धारणक थिकैक। हमरालोकनि की-कतेक-कतय-कोना करी तकर निर्धारणक बेर छैक। ओ कोन चेतना छल जाहि मे मह-मह करैत हमर गीतकार लिखैत छलाह "हम मिथिलेक जल सँ भरब गगरी', ओ कोन साहस छल जाहि सँ लिखाइत छल "विष्णु विराजाथि झोरी मे" ओ कोन उत्कर्ष छल जतय "एगो मुट्ठी मे खल-खल हँसैत चंद्रमा" खेलाइत छल। कारा-झाराक स्वर सँ ऊबडूब करैत मिथिला कतय हेरायल जा रहल अछि ? ई केहन भांग घोरायल अछि सगरो ठाम जे लोक सिर्फ "हाथ सँ बट्टम" धरिक यात्रा मे बाझल अछि ?
मुदा हम कहय चाहब जे प्रतिकार अवश्य करी। चुप्प रहबाक बेर निकसि गेल अछि। मुदा ई नहि सकारि अपन अवचेतन मे जे पूरा मिथिलाक मान रखनाइ वा बिलहि देनाइ सिर्फ किछु 'भरि राति भोर' बला/बालिक हाथ मे छैक। हमरालोकनिक दोस अछि जे छणहि मे सिक्का चढ़ा दैत छियैक हिनकालोकनि केँ। एक बेर लगाम कसल जाए। बेर आबि तुलायल अछि। ई सदैव ध्यान रखबाक अछि जे मिथिला मने अपना सब स्वंय होइत छी। मने 'हम' होइत छी। मने 'आहाँ' होइत छी। ई लोकनि त' मिथिला आ मैथिलीक उपयोग सिर्फ व्यक्तिगत विकासक(से चाहे जे होउक) लेल करैत छथि। तैं मिथिला हम्मर-अहाँक थिक भाइ।
किछु व्यक्ति जिनका लेल ई गप्प अछि तिनक नाम जानि-सुमानि क' नहि लेलहुँ अछि।कियैक त' प्रिय कवि "पाश" मोन पड़ैत छथि जे कहैत रहथि जे "पहिले तोँ जा' क' एहि योग्य बनह जे हम तोहर चर्च क' सकी, एखन तोँ ओहि योग्य नै छह जे हम तोहर चर्च करी"। एकटा आर बात जे किछु गोटे सोझें आदेशात्मक मुद्रा मे साहित्यकार वर्ग केँ हाँकि लेबय चाहैत छथि। ओ चाहैत छथि जे जेना हुनका आवश्यकता बुझि पड़नि तेना साहित्यकार वर्ग बाजथि वा करथि। ओहि बौआ सब केँ निवेदन करैत छियनि जे अप्पन सीमाक निर्धारण करी आ संगहि अप्पन क्षमताक अनुमान सेहो। अवलोकन कएलाक बाद जँ किछु बाजब-करब त' छजत अन्यथा एहि भरि जीवन 'पेण्डुलम' भेल गुड़कैत रहब खन एमहर खन ओमहर। रचनाकार की लिखत कखन से जखन ओ स्वंय नै बुझैत अछि तहन ई उम्मीदे बुडिबक बला अछि जे अहाँक हिसाबे ओ किछु लीखि-बाजि सकताह। साहित्य समाजक आगू-आगू दौड़य बला इजोत अछि पाछू-पाछू चलय बला पएर सँ उड़ाओल गर्दा नै। मर्यादाक अहुँलोकनि ध्यान राखी क्रियात्मक रुप सँ।
अस्तु !
ताबेत एतबे !
व्यक्तिक व्यक्तिगत स्वतंत्रताक विस्तृत रूप ओकर घर, गाम सँ ल' क' ओकर देश तकक स्वतंत्रता थिकैक। हम कोनो भी तरहें एहि मे दखल पसिन्न नै करैत छी। मुदा व्यक्तिक स्वतंत्रता सीमा ओतहि शेष होइत छैक जतय सँ दोसर व्यक्तिक स्वतंत्रताक सीमा शुरू होइत छैक। तैं हमरालोकनि समाजक गप्प करैत छी आ ताहू समाज मे एकटा आवश्यक 'पर्सनल स्पेसक'। मुदा ई 'पर्सनल स्पेसक' सीमा सेहो ओतहि धरि जतय सँ दोसराक शुरू होइत अछि। व्यक्ति केँ सामाजिक संरचनाक न्यूनतम इकाई होयबाक नाते ई सदैव ध्यान रखबाक चाही जे ओकर कोन काजक(आचरण शब्द उपयुक्त नहि लागल अमुक लेल) प्रभाव समाज पर कोना पड़ैत छैक। जँ ओकर कोनो व्यक्तिगत काजक प्रभाव सामाजिक नै होइत अछि त' ओकरा किछुओ करब क्षम्य छैक मुदा जँ होइत छैक त' ओकरा सोचबाक चाही एहि मादे।
"गोर्की" अप्पन एकटा प्रसिद्ध लेख मे पुछैत छथि जे - "अओ संस्कृतिक महारथी लोकनि, आहाँ ककरा पक्ष मे छी ? " असल मे ई लेख ततेक ने प्रभावित करैत रहल अछि हमरा अप्पन व्यक्तिगत जीवन मे जे किछु अलट-बिलट करबा सँ पहिने विचारबाक लेल बाध्य करैत अछि कइएक बेर। मुदा गप्प एतय सामाजिक पक्षक थिकैक। समाजक चेतना कोन दिशा मे अछि तकर पक्ष-निर्धारणक थिकैक। हमरालोकनि की-कतेक-कतय-कोना करी तकर निर्धारणक बेर छैक। ओ कोन चेतना छल जाहि मे मह-मह करैत हमर गीतकार लिखैत छलाह "हम मिथिलेक जल सँ भरब गगरी', ओ कोन साहस छल जाहि सँ लिखाइत छल "विष्णु विराजाथि झोरी मे" ओ कोन उत्कर्ष छल जतय "एगो मुट्ठी मे खल-खल हँसैत चंद्रमा" खेलाइत छल। कारा-झाराक स्वर सँ ऊबडूब करैत मिथिला कतय हेरायल जा रहल अछि ? ई केहन भांग घोरायल अछि सगरो ठाम जे लोक सिर्फ "हाथ सँ बट्टम" धरिक यात्रा मे बाझल अछि ?
मुदा हम कहय चाहब जे प्रतिकार अवश्य करी। चुप्प रहबाक बेर निकसि गेल अछि। मुदा ई नहि सकारि अपन अवचेतन मे जे पूरा मिथिलाक मान रखनाइ वा बिलहि देनाइ सिर्फ किछु 'भरि राति भोर' बला/बालिक हाथ मे छैक। हमरालोकनिक दोस अछि जे छणहि मे सिक्का चढ़ा दैत छियैक हिनकालोकनि केँ। एक बेर लगाम कसल जाए। बेर आबि तुलायल अछि। ई सदैव ध्यान रखबाक अछि जे मिथिला मने अपना सब स्वंय होइत छी। मने 'हम' होइत छी। मने 'आहाँ' होइत छी। ई लोकनि त' मिथिला आ मैथिलीक उपयोग सिर्फ व्यक्तिगत विकासक(से चाहे जे होउक) लेल करैत छथि। तैं मिथिला हम्मर-अहाँक थिक भाइ।
किछु व्यक्ति जिनका लेल ई गप्प अछि तिनक नाम जानि-सुमानि क' नहि लेलहुँ अछि।कियैक त' प्रिय कवि "पाश" मोन पड़ैत छथि जे कहैत रहथि जे "पहिले तोँ जा' क' एहि योग्य बनह जे हम तोहर चर्च क' सकी, एखन तोँ ओहि योग्य नै छह जे हम तोहर चर्च करी"। एकटा आर बात जे किछु गोटे सोझें आदेशात्मक मुद्रा मे साहित्यकार वर्ग केँ हाँकि लेबय चाहैत छथि। ओ चाहैत छथि जे जेना हुनका आवश्यकता बुझि पड़नि तेना साहित्यकार वर्ग बाजथि वा करथि। ओहि बौआ सब केँ निवेदन करैत छियनि जे अप्पन सीमाक निर्धारण करी आ संगहि अप्पन क्षमताक अनुमान सेहो। अवलोकन कएलाक बाद जँ किछु बाजब-करब त' छजत अन्यथा एहि भरि जीवन 'पेण्डुलम' भेल गुड़कैत रहब खन एमहर खन ओमहर। रचनाकार की लिखत कखन से जखन ओ स्वंय नै बुझैत अछि तहन ई उम्मीदे बुडिबक बला अछि जे अहाँक हिसाबे ओ किछु लीखि-बाजि सकताह। साहित्य समाजक आगू-आगू दौड़य बला इजोत अछि पाछू-पाछू चलय बला पएर सँ उड़ाओल गर्दा नै। मर्यादाक अहुँलोकनि ध्यान राखी क्रियात्मक रुप सँ।
अस्तु !
ताबेत एतबे !


text: पटना । महादलित क बाद सरकार पासवान आ पिछड़ा वर्ग पर मेहरबानी देखेलक अछि। गरीबी रेखा क नीचा बसर करनिहार बेघर पासवान, पिछड़ा आ अति पिछड़ा (ओबीसी अनुसूची – एक, दो) क लोक कए महादलित क भांति सरकार घर क लेल तीन डिसमिल भूमि या एवज मे 20 हजार टका देत। मंत्रिपरिषद क बैठक मे एकरा लेल बिहार गृहस्थल योजना क तहत रैयती भूमि क्रय नीति-2011 कए मंजूरी द देल गेल। 21 अनुसूचित जाति कए महादलित मे शामिल कैल गेल छल। केवल पासवान छूटल छल। एकर अलावा उर्दू अकादमी कए चालू वर्ष मे 34.76 लाख अनुदान भेटत। रेल पुलिस क वेतन लेल 16 करोड़ देल गेल। 38 जिला परिषद क कर्मी क वेतन लेल 5.86 करोड़ देल गेल। आदापुर क बीडीओ मनोजीत कुमार दास कए बर्खास्त करि देल गेल, जखकि वीरपुर क अपर मुंसिफ हीरा प्रसाद पांडेय कए अनिवार्य सेवानिवृति द देल गेल। कोईलवर मानसिक आरोग्यशाला कए 49 लाख भेटल। चारिटा सचिवालय कर्मी कए संयुक्त सचिव मे प्रोन्नति भेटल। डिहरी लघु जल विद्युत परियोजना क स्कैप चौनल क निर्माण लेल 11.84 करोड़ देल गेल।


text:
पटना। मुख्यमंत्री नीतीश कुमार कहला अछि जे बिहार क पिछडापन क लेल वर्ष क उपेक्षा जिम्मेदार अछि। ओ कहला जे आजादी क पहिने अंगरेज आ बाद मे अपन लोक प्रदेश क अनदेखी केलक।
बिहार क 99म स्थापना दिवस समारोह क ऐतिहासिक गांधी मैदान मे उद्घाटन करैत नीतीश कहला, ‘‘ बिहार पर समुचित ध्यान नहि देल गेल।’’ बिहार कए विशेष दर्जा देबा मे केंद्र सरकार क टालमटोल रवैया दिस संकेत करैत मुख्यमंत्री कहला जे इ मांग बिहार क पहिल मुख्यमंत्री श्रीकृष्ण सिंह क समय क अछि, जे प्रदेश क लेल विशेष मदद क मांग केने छलाह।
बिहार क जनता क आहवान करैत ओ कहला जे विशेष दर्जा हमर हक छी आओर हम एकरा ल कए रहब। बिहार कए अपन पुरुषार्थ क बल पर आगू बढ़बाक अछि आ केंद्र स अपन हक क लेल लडै़त प्रगति करबाक अछि।
ओ कहला जे एक समय गन्ना उत्पादन क लेल बिहार कए सिरमौर मानल जाइत छल, अंगरेज काल मे एहि ठाम ढेर चीनी मिल छल आ बेसी सिंचाई क बिना नीक उत्पादन होइत छल, मुदा आजादी क बाद अपन लोक सब एहन नीति बनेलक जे कुसियारक खेती लेल पश्चिम आ दक्षिण भारत क राज्य मे प्रोत्साहन भेटैत रहल, जतए एखनो 30 बेर स बेसी पटवन करै पड़ैत अछि।
मुख्यमंत्री कहला जे आजादी क समय मे भारत क चीनी उत्पादन क एक चौथाई हिस्सा बिहार मे होइत छल आ आब इ स्थिति अछि जे राष्ट्र मे कुल उत्पादित चीनी क मात्र दू स तीन फीसदी हिस्सा बिहार मे होइत अछि।
मुख्यमंत्री कहला जे हम जाति आ धर्म क संकीर्णता क दीवार कए तोड़िकए बिहार दिवस मना रहल छी । एक समय बिहार जात-पात क लेल बदनाम छल, मुदा आइ क बिहार कियो देख लिये त राय बदलि जायत। इ बिहार क लेल एकटा उपलब्धि अछि आ संकेत अछि जे बिहार बदलि रहल अछि। ओ कहला जे बिहार मे विहार सेहो अछि आ बहार सेहो अछि। हमरा सब कए मिलिकए एकटा विकसित राज्य बनेबाक अछि। हम पिछड़ल छी, मुदा तरक्की क बाट पर आगू बढ़ि रहल छी।
नीतीश कहला जे के कहि सकैत अछि जे एहि ठाम अन्हार अछि ? हम नव पीढ़ी स्वास्थ्य गारंटी योजना शुरू करि रहल छी, जेकर तहत तीन करोड़ 40 लाख विद्यार्थी कए हेल्थ कार्ड उपलब्ध कराउल जा रहल अछि। इ योजना हर साल चलाउल जात।
ओ कहला जे बिहार दिवस क उद्देश्य बिहारीपन जगेबाक अछि आ बिहार क विकास क संग राष्ट्र कए विकसित करब अछि। हमर संकल्प होएत जे नव पीढ़ी स्वस्थ रहए आ शिक्षित बनए। एकर बाद गांधी मैदान मे विशाल जनसमूह कए जय बिहार क नारा लगा नीतीश बिहारक पहिल मुख्यमंत्री बनि गेलाह जे अपन भाषणक समापन जय बिहार स केलथि अछि।


text:
पटना । राजधानी पटना क बाद गया कए सेहो मेट्रो लेल भेटत। एहि लेल तैयारी शुरु भ गेल अछि। गया बिहार क एखन दोसर शहर भ जाएत ताहि ठाम मेट्रो सेवा उपलब्ध कराउल जा रहल अछि। इ सेवा मुख्य रूप स गया रेल जंक्शन स बोधगया क बीच होएत, जे बाद मे जरुरत क हिसाब स आगू बढाऔल जायत। एहि परियोजना लेल सरकार तथा प्रशासनिक स्तर पर कार्रवाई शुरू क देल गेल अछि। कहल जा रहल अछि जे विश्व प्रसिद्ध पर्यटक स्थल हेबाक कारण स बोध गया कए इ सुविधा देल जा रहल अछि। बोधगया मे पर्यटक आब जल्द मेट्रो रेल क सुविधा क लाभ उठा सकतथि।
केंद्र सरकार क शहरी विकास मंत्रालय बिहार सरकार कए पत्र लिखकए एहि संबंध मे रिपोर्ट मंगलक अछि। नगर विकास आ आवास विभाग सेहो गया क जिलाधिकारी कए पत्र लिखकए मेट्रो रेल परिचालन क उपयुक्तता आ उपयोगिता पर रिपोर्ट मंगलक अछि। नगर विकास आ आवास विभाग स पत्र प्राप्त भेलाक बाद गया क जिलाधिकारी कुमार रवि सेहो नगर आयुक्त कए पत्र लिखकए एहि संबंध मे विस्तृत जानकारी एक सप्ताह क भीतर उपलब्ध करेबाक निर्देश देलथि अछि।
गया क जिलाधिकारी कुमार रवि कहला अछि जे मेट्रो रेल परिचालन लेल उपयोगिता रिपोर्ट मांगल गेल अछि। रिपोर्ट मे गया स बोधगया क दूरी, रूट , पर्यटक क संख्या आदि क संबंध में जानकारी मांगल गेल अछि। एक सप्ताह क भीतर इ रिपोर्ट नगर विकास विभाग कए पठा देल जाएत। ओ कहला जे केंद्र सरकार क 80 प्रतिशत आ राज्य सरकार क 20 प्रतिशत राशि स मेट्रो रेल क कार्य कैल जायत।
जानकारी क अनुसार महाबोधि मंदिर स मगध विश्वविद्यालय होइत गया जंक्शन तक मेट्रो रेल क सुविधा देबाक योजना तैयार भ रहल अछि। उल्लेखनीय अछि जे रेलवे वर्ष 2014 मे भारत सरकार क नगर विकास मंत्रालय जे मेट्रो आ मोनो रेल कॉरिडोर क नोडल ऐजेंसी अछि, तेकरा कार्रवाई लेल पत्र लिखने छल।


text:
अक्षर पटेल
अक्षर राजेशभाइ पटेल (English: Akshar Patel) कs जन्म २० जनवरी १९९४ एकटा भारतीय क्रिकेट खेलाडी छि। ईनकर गुजरात क्रिकेट टिमके अल-राउन्डर छि। ईनकर बायाँ हाथे ब्याट्सम्यान तथा स्पीन बलर छि। ईनकर २०१५ क्रिकेट विश्वकपके लेल भारतकs १५ सदसीय टोलीमे छनौट भेल छेल।[१]
अन्तर्राष्ट्रिय क्यारियर[सम्पादन करी]
प्रारम्भिक जीवनी[सम्पादन करी]
अक्षरके परिवार गुजरातमे बसोबास करैत् अछि। ईनकरके एकटा भाइ छैत् जेकर नाम सनसिप पटेल छि। अक्षर इन्जियरिङके पढाइ धर्म सिंह देसाई विश्वविद्यालयसे कर्ने अछि।[२]
सन्दर्भ सामग्रीसभ[सम्पादन करी]
- ↑ Indian Team for Worldcup 2015. ICC Cricket
- ↑ Akshar put on giant screen by brother. Indian Express. Retrieved 21 May 2014.
बाह्य जडीसभ[सम्पादन करी]
एहो सभ देखु[सम्पादन करी]
- अक्षर राजेशभाइ पटेल सँ सम्बन्धित मिडिया विकिमिडिया कमन्समे सेहो अछि।


text:
पटना : दुनियाभरिमे कोरोना संकटक कारण नौकरी जा रहल अछि. अर्थव्यवस्थामे रिकॉर्ड गिरावट दर्ज कयल जा रहल अछि. भारतमे सेहो कोरोना संकटक अर्थव्यवस्था पर भयावह असरि पड़ल अछि. दोसर दिस बिहारक राजधानी पटनामे स्थित आईआईटीक छात्र नव इतिहास रचि देलक अछि. संस्थानक तीनटा छात्रके जापानक एगो मल्टीनेशनल कंपनी जॉब ऑफर कयलक अछि. पैघ बात इ अछि जे हरेक छात्रके 59 लाख टाकाक सालाना पैकेज ऑफर कयल गेल अछि.
टाइम्स ऑफ इंडियाक रिपोर्टक मोताबिक ‘आईआईटी पटनाक एमटेक (कंप्यूटर साइंस एंड इंजीनियरिंग) केर छात्र अविनाश कुमार सिंह, निधि ठाकुर आ राजीव रौशनके जापानक मल्टीनेशनल कंपनी ‘राकुतेन’ जॉब ऑफर कयलक अछि. इ पैकेज 2019-20 सेशनमे सभ स’ बेसी अछि. संस्थानक छात्र सौरभके आईटी कंपनी ‘माइक्रोसॉफ्ट’ स’ 40 लाख, जखनकि, विश्वक हनुमंथ के ‘कोडनेशन’ स’ 32 लाखक सालाना पैकेज भेटल अछि.
आईआईटी पटनाक मोताबिक 2020 केर बीटेक छात्रक प्लेसमेंट प्रतिशत 94.35 अछि. बीटेक, एमटेक आ एमएससी छत्रक प्लेसमेंटक ओवरऑल प्रतिशत 83.51 रहल. दुनियाभरिमे कोरोना संकटक बादो कैंपस प्लेसमेंटक दरमे सेहो बहुत वृद्धि भेल अछि. जखनकि, एहि साल एमटेकक छात्रके प्लेसमेंटमे 30 प्रतिशतक बढ़ोतरी भेल अछि. प्लेसमेंट सेशन सितंबर 2019 मे शुरू भेल छल आ जुलाई 2020 मे पूरा भ’ गेल अछि.
सभ स’ खास बात इ अछि जे आईआईटी पटना १२म सालमे प्रवेश करय जा रहल अछि. एहि साल 107 कम्पनी कुल 201 छात्रके जॉब ऑफर कयलक अछि. कोरोना संकटक बादो संस्थान कतेको कम्पनीके बजओलक आ ओ जॉब ऑफर सेहो कयलक. छात्रके जॉब सॉफ्टवेयर इंजीनियरिंग, टेक्नोलॉजी कंसल्टिंग, इंजीनियरिंगक सेक्टरमे ऑफर कयल गेल.


text: पटना। मुख्यमंत्री नीतीश कुमार कहला अछि जे इकॉनोमिक टाइम्स द्वारा हुनका मुंबई मे देल गेल बिजनेस रिफॉर्मर ऑफ द इयर अवार्ड राज्य क लोकक सम्मिलित प्रयास स बनल वातावरण क कारण एखन धरि भेल समेकित विकास क परिणाम अछि। कुमार जनता क दरबार मे मुख्यमंत्री कार्यक्रम क दौरान कहला जे पहिने लोक इ मानैत छल जे बिहार मे कोनो परिवर्तन नहि भ सकैत अछि, मुदा आइ सबहक सहयोग स राज्य मे भेल सकारात्मक परिवर्तन कए आब सबदिस क लोग महसूस करि रहल अछि। ओ हिला जे इ बदलाव किसान, मजदूर, अधिकारी, कर्मचारी, अभियंता, व्यवसायी, पुलिसकर्मी, जनप्रतिनिधि आ मीडियाकर्मी क सम्मिलित प्रयास स बनल वातावरण क परिणाम अछि। मुख्यमंत्री सब तरहक प्रतिकूल परिस्थिति क बावजूद बिहार क सराहनीय विकास दर आ एहि ठाम भ रहल सकारात्मक परिवर्तन क पूरा श्रेय बिहारक आम लोक कए देलथि। ओ मीडिया क काज क सराहना करैत कहला जे मीडिया सरकार क कमी आ जनता क कठिनाइ कए प्रकाश मे अनलक जाहि स ओकरा दूर करबा मे मदद भेटल।


text:
किछु तमशायल छात्र सभ तोड़-फोड़ करबाक सेहो कोशिश कयलनि। मौका पर ओपी प्रभारी उदय शंकर आक्रोशित भेल छात्र सभकेँ खूब बुझेबाक यत्न कयलथि। मुदा उग्र छात्र लोकनि बात मानबाक लेल तैयार नहि छलाह। सूचना भेटैत उक्त स्थान पर पहुँचल लहेरियासराय थानाध्यक्ष आरके शर्मा, दंगा नियंत्रण दस्ता व महिला पुलिस बलक टीमके सेहो छात्रक आक्रोशकेँ सामना करै पड़लनि। तथापि, बड्ड मान-मनौव्वल केर बाद उक्त संस्था पर प्राथमिकी दर्ज करबाक आश्वासन भेटला पर आंदोलन करबाक लेल बाध्य भेल छात्र जाम हटाबैक लेल राजी भेल। एहितरहक घटनाके देखैत एसएसपी मनोज कुमार सब थानाध्यक्षकेँ फर्जी संस्था पर सख्त नजैर रखबाक निर्देश देलनि।
एमएसयू कार्यकर्ता केर संग पीड़ित छात्र सभ एसएसपी सँ शिकायत कयलनि जाहिमे एमएसयूकेँ विश्वविद्यालय अध्यक्ष अमन सक्सेना, प्रवक्ता जय प्रकाश झा, संगठन मंत्री अविनाश भारद्वाजक नेतृत्वमे उक्त स्थान पर नरेंद्र कुमार, शिवेंद्र वत्स, गणपति मिश्रा, मनीष पांडेय आदि कार्यकर्ता उपस्थित छलाह। एसएसपी मनोज कुमार अहि मामला पर तुरंत कारवाई करबाक आश्वासन दैत कहलनि जे प्राथमिकी दर्ज कयल जा रहल अछि आ यथाशीघ्र ओहि फर्जी कम्पनी संग जुड़ल लोककेँ गिरफ्तारी कयल जायत।


text:
समतीपुर। 31 जनवरी। देश आओर देश सँ बाहर अष्टधातु सँ बनल पुरान मूर्ति सभक लगातार तस्करी होयत रहैत अछि। ओनाकि पुलिस कैको मामला मे तस्कर सभकेँ पकड़बा मे सपाहल सेहो होयत अछि। ताजा मामला समस्तीपुरक है अछि जता पुलिस अष्टधातु सँ बनल करोड़ों टाकाक मूर्ति बरामद केना अछि।
दरअसल, सदर इंस्पेक्टर कार्यालय परिसर मे लावारिस हालत मे एक बैग बरामद भेल। जाहिक सूचनाक बाद पुलिस महकमा मे खलबली मैच गेल। बैगक सूचना पर नगर थाना पुलिस मौका पर पहुंचल आओर बैग केँ खोलला पर ओहिमे अष्टधातु केँ राम, लक्ष्मण आओर सीताक संगहि आन भगवान सभक मूर्ति निकलल। जाहिकेँ देखला सँ लागैत अछि देखने सभ मूर्ति कुनु मंदिर सँ चोराओल गेल अछि। मूर्ति बहुत पुरान बताओल जे रहल अछि। जाहिक बाजार दाम करोड़ों मे आंकल जे रहल अछि। बरामद मूर्ति केँ नगर थाना पुलिस अप्पन कब्जा मे लैत छानबीन शुरू क' देना अछि।


text:
चैत मे नवरात्राक महत्व
– राम बाबु सिंह, मधेपुर, मधुबनी
या देवी सर्वभूतेषु मातृरूपेण संस्थिता।
नमस्तस्यै नमस्तस्यै नमस्तस्यै नमो नमः॥
चैत नवरात्रि 8 अप्रैल स शुरू होब जा रहल अछि। उत्साह केर संग भक्तगण केँ पूजाक तैयारी जोर-सोर सँ विभिन्न ठामपर देखल जा रहल अछि। बाजार में आन दिनक अपेक्षा बेसी भीड़ अछि। ओनाहू नवरात्रि केर अबिते वातावरण में जेना अदृश्य शक्ति सम्पूर्ण वातावरण केँ पवित्र आ भक्तिमय बना दैत अछि।
महानगरी में भक्तजन विधि-विधान केँ ल’ क’ बेसी जिज्ञासू आ उत्सुक होयत छथि मुदा वएह विधान राखक चाही जेकर निर्वाह नीक जेकाँ कय सकी। आजुक समय में नवरात्रि केर एहेन विधि राखक चाहि जाहि सँ दैनिक कार्य सुचारू जेकाँ चलि सकय। व्रत अहाँ पर बोझ नै बने। व्रत केर नाम पर स्वयं केँ पीड़ा वा दुखी केनाइ सेहो ठीक नै। देखल जाए त नवरात्रि केँ व्रत माँ भगवतीक लग जएबाक आर हुनकर कृपा आशीर्वाद प्राप्त करबाक मूल उद्देश्य थीक, कष्ट भोगक लेल नै।
एकटा आर बात बुझनाय जरुरी छै अहिठाम कि मात्र उपवास रखने व्रत पूर्ण नै भ’ सकैछ, अपितु व्रत केर माने संयम आ सहनशीलताक संग सदाचारी आ कर्म, मन एवम् वचन सँ सदिखन सेवा भावना मे समर्पित रहबाक चाही। उपवास आ फलाहार हमरा लोकनिक काया केँ तऽ शुद्ध करिते अछि, एकर संकल्प आर साधना हमरा सबहक मोन केँ सेहो निर्मल आ पवित्र बनबैत अछि। संगहि माँ भगवतीक मन्त्र जाप, ध्यान आर अर्चना सँ आत्मसंतुष्टिक प्राप्ति आ तन-मन दुनू पवित्र भ’ जाएत अछि। तन-मन केर पवित्र आचरण सँ संकल्पित कार्य सेहो सफल भ’ जाएत अछि।
वास्तव में नवरात्र आत्मशुद्धिक सबसँ पैघ त्योहार थीक। वर्तमान समय में चारु कात वातावरण आ विचार दुनु दूषित भ’ चुकल अछि। एहन परिस्थिति में नवरात्रि केर महत्व आरो बढ़ि जायत अछि। कारण एहि समय में प्रकृति में एकटा विशिष्ट दिव्य ऊर्जा केर संचार होयत अछि, जेकरा आत्मसात कय मनुख अपन काया कल्प तक सहजहि कय सकैत अछि। पवित्र मोन सँ आ श्रद्धा-भक्ति सँ कएल गेल याचना वा प्रार्थना माँ भगवती धरि अवश्य पहुँचैत अछि।
माँ अपन सब पुत्र केँ एकसामान प्यार-दुलार करैत छथि, मुदा सबसँ बेसी जे सद्गुणी रहै छथि ओ सहजहि हुनका बेसी प्रिय लगैत छन्हि। ताहि हेतु माँ भगवती केँ खुश करबाक लेल मनुख केँ दुर्गुण केँ त्यागि सद्गुण केँ धारण करबाक चाही। जखन भक्त शक्तिपुत्र जानि कय भवानी केर ध्यान करै छथि तखन पूजा मातृसेवा भेटैत छन्हि। कहल जाय छैक जे पुत्र कुपुत्र भ सकैय मुदा माता कुमाता कखनहु नै होएत छथि। तेँ जे भक्त सेवा भावना आ श्रद्धा विश्वास सँ माँ केर आराधना करताह हुनका माँ भगवती मोनक मनोरथ अवश्य पूरा करथिन्ह।


text:
सिन्ध
thumb|सिंध सिंध पाकिस्तान क चार प्रान्सभ मे से एक छी। ई देश क दक्षिण-पूर्व मे बैसल गेल अछी जेकर दक्षिण मे अरब क खाड़ी अछी। सिन्ध क सबसँ पैग शहर कराँची छी आर एत देश क १५ प्रतिशत जनता बैसल अछी। ई सिन्धिसभ क मूल स्थान छी साथे एत विभाजन क दौरान आवी बैसल मोहाज़िरसभ क सेहो बहुतायात अछी।
नाम[सम्पादन करी]
सिंध संस्कृत क शब्द सिंधु से बनल अछी जेकर अर्थ छी समुद्र। सिंधु नाम से एक नदी अछी जे ई प्रदेश क लगभग बीच बहईत अछी। फ़ारसी सँ कोह जेहन उच्चारण करैत छल। उदाहरणार्थ दस क दहा आ सप्ताह क हफ़्ता (एत कहिक अर्थ ई नै कि ई संस्कृत शब्दसभ के फ़ारसी रूप छल पर ओकर मूल एक होएत)। अतः ओ हिंद कहईत छल। असीरियाई स्रोतसभ मे सातम शताब्दी ईसा पूर्व मे एकरा सिंदा नाम सँ द्योतित कएल गेल अछी।


text:
— उग्रनाथ झा
उत्सव सामान्यतः उत्साह के संग संग संपादित कृत्य छि । जे धार्मिक , सांस्कृतिक आ पारंपरिक विधान सं जुड़ल आयोजन छैक । ई आयोजन व्यक्तिगत आ सार्वजनिक दूनू रूपे आयोजीत होएत छैक ।व्यक्तिगत रूप सँ आयोजीत आयोजन में कोनो कुव्यवस्था सिमित क्षेत्र के प्रभावित करैछ मुदा सार्वजनिक आयोजन अपन प्रभाव समाज पर शिघ्र आ विस्तृत दूरगामी प्रभाव दैत छैक । आयोजन अगर सार्वजनिक छैक त ओकर परिमाण सेहो विशाल होएत छैक ,जाहि मे बहुसंख्यक भागिदार रहलाह सँ अधिक जनसमुदाय के उपस्थिति रहैत छैक । एहन परिस्थिति में आंगतुक लोकनि के संयमित संवाद आ मोन बहटारबाक उपक्रमक रूपे में गायन वादन नृत्यक व्यवस्था आयोजन मंडली के द्वारा कैल जाएत छैक । एहि परंपरा के शुरुआती में अधिकतर त ग्रामिण लोकनि स्वयं नाटक मंचन करैथ , यदाकदा साटा पर अबै छलै। एहि क्रम में पूर्व में यथा उपलब्धताक अनुसार धार्मिक , मार्मिक , नैतिक आ समाज संवाद आधारित कार्यक्रमक आयोजन होएत रहल अछि। जे समाज के पथ प्रदर्शित करैत छल ।जाहि मे कार्यक्रमक रूप रेखाक निर्धारण उत्सवक आधार छल जेना धार्मिक आयोजन रहला पर भजन कीर्तन , विशेष व्यवस्था रहा पर रासलीला , रामलीला , राजा हरिश्चंद्र, राजा भर्तृहरि आ पिंगला , आल्हा ऊदल , राजा सल्हेश , कोढ़ीया नाग चम्पा ईत्यादी सदृश नाटकक संचालन होएत छल जे उपस्थित जनमानस में मानव के मानवता आ समाजिक सरोकार सँ अवगत करावैत रहैत छल । घर परिवार आ समाज के प्रति कर्तव्य के चिन्हित करैत छल ।कार्यक्रम के प्रति लोक के उत्सुकता जगेबाक बास्ते वा भारी होएत मोन उत्साह भरबाक लेल बीच बीच में बिपटा के गोसियायल जाएत छल जे अपन हास्य व्यंग सँ समाज के स्थिति परिस्थिती पर तीखगर चोट करै छल आ दर्शक दीर्घाक निंद्रा-तंद्रा भंग करै छल । जे छल मनोरंजनक भरपूर व्यवस्थाक संग जीवंत समाजक भरपूर निशानी।
समयक संग स्थिति परिवर्तन भेल हमरा लोकनि तथाकथीत रूपे विकसित भेलौ मुदा मानसिक दिवालीया होएत गेलौ आ की नै सेनै जानि ।एशनो पाउडर काजर लगा मंच पर उतरनाय , अपना वाक्य आ कला के संयोजन के माध्यमे समाज के सन्देश देनाय पछुआएल के निशानी छलैक ।तहन ओ कार्य कोना मनमाफिक । तै नाटक के माध्यमे समाजिक संनेश बिलहब छोड़ि हमरा लोकनि आधुनिकता वादी बनबाक प्रयास में स्वयं मंचन छोड़ी नर्तक आ नर्तकी के व्यवस्था भाड़ा पर करय लगलौ ।यानी एतौ बाहरी देखौस ।एहि समय के मनोरंजन के संक्रमण काल कहल जा सकै छै किएक त एहि काल में जहन बाई जी (नर्तकी) के कार्यक्रम के चलनसारि भेल त आयोजन मंडली के मजगूत अर्थ संकलन सँ तुलनात्मक अध्ययन होए लागल । समाज ओहि समिति के संबल बुझय लागल ।जे एहि तरहक आयोजन बढ़ावा दैत गेल । मुदा ओहू समय में समाजक एकटा वर्ग जे पूर्व के आयोजन के प्रथम दीर्घा के दर्शक से एहि आयोजनक सतत जीह कुचनहि एकर विरोध करैत अपना के एकोर क लेलाह। फलत एहि आयोजन के पोषक सभ स्वच्छंद भाव सँ विस्तारित आ विभत्स करैत गेलाह । विभत्सता आ पथभ्रष्टता त एते तक बढ़ि गेल देवी देवता के आयोजन में पूजा के माईक बन्न मुदा मनोरंजन में 14 टा भोम्हा । बाई जी नाच एतेक पसरल जे आर्केस्ट्रा जे युगल में गायन तक सिमित छल आब ओहूँ में नजनिया राज भ गेल । जाहि पार्टी में जतेक बेखस्मा नाच गान केनिहार ओ पाटी ततेक नामी गिरामी। ओकर भाड़ा ओतबे करगर ।
वर्तमान में समाजक सुधरैत आर्थिक स्थिति देखैत सार्वजनिक उत्सव में समाज बढ़ि चढ़ि क सहयोग राशि दैत छथि आयोजन के नाम मुदा आयोजन मंडली ओहि रूपया के स्टेज पर बेसी सं बेसी देह देखबवाला/देखाबबाली के व्यवस्था करैत छैक चाहे भागवानक प्रसाद भरिगाम बिलहाए वा नहि मुदा पांच गाम में होहकार होएबाक चाहि जे बिजली रानी जे डार लचकेलकै से कमाल छलै ।किएक त समाज आई कला पारखी कम मुदा तन निरेखी बेसी भेल जा रहल छैक ।जेकर दूरगामी भयंकर दुष्परिणाम परिलक्षित भ रहलै ।नचनीया के किछै आई देह देखेलक काल्हि सं ओकर दर्शन दूलर्भ त लाज संकोच ककरा सं । मुदा जाहि सभा में एहन कृत्य हमरा सभ देखलौ , जाहि भीड़ के एक छोड़ पर पिता बैसल त दोसर छोड़ पुत्र पुत्री । त सहजहि भान भ जाएत जे कतेक हया बांचल रहतै , कतेक संस्कार पुष्पित पल्लवित होएत । किएक त वयस्क आ प्रौढ़ त विषयक गंभीरता के बूझैत छथि मुदा किशोर वय सभ लेल एहि तरहक प्रस्तुति स्वप्न लोकक भ्रमण थीक जे मानसिक खुराफात आ कुसंस्कार प्रस्फुटीत करैछ।
एहि मंचीय कार्यक्रम लेल समितिए जिम्मेवार नहि अपितु हम अहां से हो भागी छियै किएक त जखन उत्सवक पछाति बैसार होएत छैक त समिति सं ई पुछिनिहार कम लोक भेटै छैथ जे प्रसाद कियै नै भरिगाम बटाएल , कन्या भोजन में छप्पन प्रकार कियै नै भेल मुदा सब भ पहिल प्रश्न भेटत तेसर दर्जा प्रोग्राम आनि कमिटी पाई कपचि लेलक। किएक त जे प्रसादक प्रधानता के समर्थक ओ त कोन में दबकल छथि । त कमिटी कतेक झेलै आखिर वित्त संयोजन त सालों साल करैक छै। तै समितिए पर नहि दोषारोपण होएबाक चाहि । हां दस आना छ आना में बांटल जा सकैछ।
ताहि हेतु दिनानुदिन गायन बादन नृत्य के मिश्रण सँ जे मन:शांतिक उपक्रम मनोरंजन छल से धिरे धिरे मनोत्तेजक भेल जा रहल अछि। वर्तमान में जौ देखल जाए कोनो भी उत्सव हो और ओहि मे मनोरंजन व्यवस्था में वास्तविक कलाकार के कला पर थोपड़ी नहि बजैत जतेक अलुड़ी के चमकैत अर्धनग्न शरीर देख बजैत छैक। जे कृत्य शयन कक्ष के छि से सार्वजनिक मंच पर दर्शाओल जाए छैक ।पहिनहुं सभ रस के धार बहैत छल मुदा मर्यादित ।वर्तमान में आखिर एकर जिम्मेवार केँ ? स्थिति त एहन भयावह छै जे गाम घर के मेला में सपरिवार देखनाय त दूर जौ भूलो सँ ओहि काल घरक सदस्य सं नजरि मिल जाय त लाजे कठौत भ जाएब। मनोरंजन के नाम पर एहन समाजिक विकृति पसारनाहर केँ ? अगर कियो दोषी अछि त ओ जे अपना आपके कठौत बना एहि भीड़ सं अलग क लेलक।जौ ओ ओहि आयोजन सं पूर्वहि प्रखर विरोध केने रहैत आयोजन मंडली के संबलता भेटल रहैत त ई समाज आई एतेक विषव्यापित नहि भेल रहैत ।एकटा गुण हमरा सभ के और अछि जे शुरू में अनठिआएब नवलोकक उमंग कहि मौन समर्थन देब जहन पूर्ण विषव्यापित होएब तहन अहुरिया काटब । त एखन हमरा लोकनि भसियायल मनोरंजनक रंग रुप पर अहुरिया काटि रहल छि । जाधरि गुम्मी सधने समाज के समेकित विरोधी स्वर प्रस्फुटीत नहि होएत ताधरि ई भसियायत चेतना के पुनर्सृजन के आशंका दूर दूर तक दृष्टीगोचर नहि होएछ । जाधरि सार्वजनिक उत्सव अपन मंच सं समाज के धार्मिक , नैतिक , समाजिक आ मानवीय संवेदना के संदेश दैत रहल ताधरि ई समाज जीवंत रूप में अपन आदर्श स्थापित केने रहल । मुदा वर्तमान में मंच सं अश्लीलता , नग्नता , उत्तेजना परोसि रहल अछि जेकर फलाफल समाज में चहुदिश अनाचार व्यभिचार के पसार भेल जा रहल अछि। अगर जरूरत छै त जे समाज में बोली रहैत गोंग भेल छथि हुनका मुंह सं ध्वनी निकलबाक बस सभ अपने समय सं सहि भ जाएत ।


text:
नैतिक कथा
– प्रवीण नारायण चौधरी
पैघ लोक केर परिभाषा ओना तऽ बड सहज छैक जे पैघत्व केँ धारण करय से पैघ भेल, मुदा पैघ कहेनिहार अपन निज भान सँ जँ पैघ बनि जाय तऽ ओकर पैघत्व पर प्रश्न चिह्न लागि जाइत छैक इहो यथार्थ आ व्यवहारिक जगत् केर सत्य थिकैक। उच्च जाति वा कुल-मूल टा भेने कियो पैघ लोक नहि बनि जाइत अछि, लेकिन ई सच छैक जे संस्कार जँ उच्च कुल-मूलवला कियो अपन निजी जीवनचर्या आ लौकिक व्यवहार मे निर्वहन करैत अछि तऽ ओ जरुर पैघ कहाइत अछि। कतेको ठाम ई देखल गेलैक अछि जे पैघता केर अभिमान दोसरक लघुता केँ तिरस्कार कैल जाइछ, अपन बौद्धिक सामर्थ्यक आगाँ कोनो अल्पज्ञानी केँ दुत्कारल जाइत छैक आ एहि तरहें ढकोसलापूर्ण ढंग सँ पैघत्व केर देखाबा सेहो कैल जाइत छैक। मुदा पैघ बनबाक लेल वा कहेबाक लेल मात्र कीर्ति आ यश जे त्याग सँ निर्माण होइत छैक ई जरुरी छैक।
एक बेरक बात मोन पड़ैत अछि। एकटा गाम मे बड पैघ लोक कहेनिहार बुजुर्ग बाबा छलाह। बाबाक सब धियापुता बड पढल-लिखल आ होशियार हाकिम-हुकुम सब छलखिन। बाबा अपनो एकटा हाकिमे पोस्ट सँ रिटायर कएने छलाह। बाबा संग गाम मे जे परिवार रहैत छलखिन ओहो सब बड संस्कारी छलखिन। चारूकात बाबाक जय-जयकार अहु लेल होइन जे बाबा केकरो एकटा अवाच कथा तक नहि कहथिन आ जे कियो रोगी इलाज लेल भटकय तेकरा बाबा मुफ्त मे दबाइ सेहो उपलब्ध करबैत इलाज बता देथिन। बाबाक पैघता स्वत: प्रमाणित छल। ओ सदिखन सब लेल नीके करथिन। बाबाक एकटा पोता मे ई अभिमान आबि गेलैक जे हमर बाबा फल्लाँ बड प्रतिष्ठित आ नामी लोक छथि। चारूकात हुनकर डंका बजैत अछि। एवम् प्रकारे ओ पोता बाबा बले फौदारी करय सँ सेहो नहि पछुवाइथ, कतहु केकरो सँ भीड़ गेलहुँ, बाबाक नाम भजा लेलहुँ आ लोको सब बाबाक नाम सुनि गम खाकय किछु नहि बाजैत छल, चुप भऽ जाइत छल।
आब बाबाक नाम ओ पोता किछु बेसिये भजाबय लागल तऽ अति सर्वत्र ब्रज्येत वला हिसाब लागि गेलैक। आस-पड़ोसक गाम सँ जे युवती बाला सब कोनो धार्मिक कार्यक्रम आदि देखय लेल ओहि गाम अबैक तऽ बाबाक गुमानी पोता कने बेसिये पोज देखबैत छलैक। बहुत दिन धरि ओ बाला-युवती लोकनि ई लीला देखि वर्दाश्त करैत रहल। आब पोताक भेलैक जे ओकर रंगबाजी सफल भऽ गेलैक, से ओ फूटानीक डिग्री ९० सँ १२० पर मीटर चढा देलक। ओकर प्रकृति नित्य छुछुनरपंथक दिशा मे बढैत देखि अन्त मे एकटा बाला एक दिन अपन भाइ सँ ओकर शिकायत कए देलकैक जे देखू भैया, ओ फल्लाँ बाबाक जे एकटा स्टाइलिश पोता अछि से हमरा सबकेँ साँझक समय मन्दिर सँ घुमबाकाल खराब नजरि सँ देखैत अछि। ओकर भाइ ओही दिन संध्या अपने ओहि पोताकेँ वाच केलक आ शिकायत सही पेला पर ओहि पोता केँ दु-चारि झापड़ पहिने रसीद कए फेर गेल बाबाक दलान पर ओकर नंगटइ खेलाक उपराग देमय। ओतय बाबा ओकरा सँ ततेक रास प्रश्न पूछय लगलखिन जे ओहि व्यक्ति केँ ई बुझय सँ बाहर भऽ गेलैक जे जाहि बाबा केँ ओ एतेक पैघ मानैत छल से उनटे अपन पोता पर अति-विश्वास मे ओकरे सँ सवाल-जबाब कय रहल छलाह। ओ एक्के लाइन मे बाबा केँ जबाब देलकनि जे आइ ४ झापड़ मारिकय पोता केँ बाट पर एबाक लेल कहलौं, अपने जे एना विश्वास नहि कय रहल छी तऽ दोसर दिन उनटा बान्ह बान्हिकय पोता केँ हड्डी-गुड्डी एक कए देब। फेर अपने आयब तऽ ई दिन मोन पारि देब। बाबा भौंचक्क ओकर मुंहे तकैत रहि गेला आ फेर किछो नहि बाजि ओकरा उचक्का लोक बुझि ओतय सँ उठि गेला।
एम्हर ओ बालाक भाइ घुरतीकाल चौक पर आबि सौंसे गामक लोक केँ जखन ई बात कहलकैक तऽ लोक सब ओकरा बुझाबय लागल जे चलू, भेलैक, कहि देलियैन, बुझा देथिन, भऽ जेतैक। मुदा बाबा अपन पोता सँ कहलखिन जे बौआ अहाँ केँ कतहु चोट तँ नहि न लागल। पैघ लोक छला। हुनका ई पता छलन्हि जे हुनकर पोता सेहो पैघे लोक बनत। ओ पोताकेँ बुझबैत कहला जे एकटा उचक्का छौंड़ा आबि अहाँक बारे अन्ट-शन्ट शिकायत कय रहल छल, ओकरा सब सँ मुंह नहि लागब। पोता बाबाक अति-विश्वास मे देखि मनेमन अपन गलती केँ स्वीकार करबाक बदला आरो उन्टे दोसरेक ओछपना आ हल्लूक बात सब कहि बाबा लंग खरखांही लूटय लागल। मुदा माइरक डरे भूत भगय छय, ई कहबी अनुरूप ओ दोबारा ओहि व्यक्तिक बहिन दिशि नहि ताकि दोसर गामक बाला सब तरफ ध्यान देमय लागल। लुकुम खराब भेल लोक आ ताहि पर सँ पैघत्वक दाबी सेहो, फेर ओहि पोता केँ दोसरो गाम मे यैह दोसरक बहिन-बेटी पर खराब नजरि सँ देखबाक कारणे माइर खुआ देलकैक। एहि बेर मारनिहार बाबा लंग शिकायतो करऽ लेल नहि आयल। मुदा चौक-चौराहा आ गाम सब ठाम यैह चर्चा जे फल्लाँ बाबाक पोता केँ चिल्लों गामक लोक सब बड माइर मारलकैक। ओतय किछु लोक जे पैघ लोक नहि छल, से सब कहलकैक जे कि करबहक भाइ… पैघ लोकक पैघ बात! अपन बेटी-बहिन केँ एहेन पैघ लोक सब सँ बचाकय अपनहि राखह। ओ सब तऽ पैघे कहेता, हमरे-तोहर दिन घटल अछि, हमरे-तोरे बदनामी हैत। कियो विश्वासो नहि करतह।


text: दरभंगा:[प्रणव चौधरी] रवि दिनक मैथिली के द्वितीय राज्य भाषाक दर्जा दिएबाक लेल मिथिला विकास संघक बैनर पर एगो स्थानीय होटल सभागार में संकल्प सम्मेलन केर आयोजन कैल गेल।एही कार्यक्रमक शुरुआत मुख्य अतिथि दरभंगा केर सांसद कीर्ति आजाद दीप जरा क केलैथ।कीर्ति आजाद ओही सभा के संबोधन करैत कहलैथ जे मैथिली भाषा के लेल कैल जा रहल संकल्प सम्मेलन में हर संभव मदद देबाक बात कहलैथ ओर साथ मे जमानत जब्त नेता और मोदी केर चर्चा करैय में भी तनिक संकोच नैय केलैथ। मिथिला-मैथिली केर विकासक सम्बंध में फोटौ खिंचा क सोशल मीडिया में डालकर झूठक श्रेय लेबैय में महारत हासिल अछि। ओतैय अतिथि केर रूप में अप्पन संबोधन में चर्चित युवा नेता बालेंदु झा कहलैथ कि मिथिला-मिथिला के विकासक लेल मिथिला विकास संघ हमेशा तत्पर रहैत अछि और एहिके लेल सब के सम्मिलित प्रयास मिल क करनाई हैत। अतिथि केर रूप में अंबर इमाम हाशमी, राम नारायण झा , डॉ सत्यनारायण पासवान, अनील झा सेहो अप्पन संबोधन मे माँग के जायज ठहराबैत संगठन केर सराहना केलैथ।स्वागत संघ केर संयोजक सुजीत आचार्य, अध्यक्षता प्रो उदय शंकर मिश्र और संचालन भारतेंद्र सिंह केलैथ। एही कार्यक्रम मे मृत्युंजय मृणाल ,रौशन मैथिल, विभूती झा , चंद्रशेखर झा, कमलेश उपाध्याय ओर कार्यकर्ता सबक अहम भूमिका रहल ।


text:
पटना। अपन पुरख द्वारा निर्मित विरासत देख कए ब्रिटेन स आएल 18 टा पाहुन क खुशी कए ठिकाना नहि रहल। गोलघर क विस्तृत जानकारी लेबा क बाद ओ गोलघर क भीतर सेहो जाइ चाहैत छला, मुदा हुनका मायूस हुए पड़ल। पांडव क्रूज स 33 टा विदेशी पाहुन शुक्रदिन क भोर मे पटना पहुंचला। ब्रिटेन क 18, स्विजरलैंड क सात, अमेरिका क दू, जर्मनी क तीन, आस्ट्रेलिया क दू आ डेनमार्क क सैलानी राजधानी पहुंचल अछि। स्विरजलैंड क लिनियन कहला जे गंगा कात भ्रमण क आनंद अलग अनुभव अछि। ब्रिटेन क मैलकम गोलघर कए देख कए कहला ज इहां आबि कए खुशी भ रहल अछि। ओ गर्व स कहला जे हमर पूर्वज एकर निर्माण करैने छला। ब्रिटेन क जान, केडरिक आ एलिक्स कहला जे पांडव क्रूज स यात्रा क मुख्य मकसद बिहार भ्रमण करबाक अछि। कनाडा क पत्रकार डेविड कहला जे इहां क लोग अच्छा अछि।
विदेशी पाहुन क टोली गोलघर भ्रमण क बाद पटना म्यूजियम पहुंचला। एकर बाद सब टा पाहुन एतय स सड़क मार्ग स विश्व प्रसिद्ध हरिहर क्षेत्र पशु मेला क भ्रमण करै चलि पड़ला। विदेशी पाहुन क टोली मे गाइड सुमित भट्टाचार्य आ राजीव सलेमन आ पांडव क्रूज क राजवीर सिंह सेहो शामिल छला। पर्यटन निगम क तरफ स मनहरसती प्रसाद सेहो गाइड क भूमिका मे छला। एहि स पहिने विदेशी पाहुन जालान म्यूजियम कए भ्रमण केलाह। एकर बाद धनंजय पांडेय गु्रप क तरफ स पाहुन क लेल सांस्कृतिक कार्यक्रम पेश कएल गेल। तनु प्रकाश, सोनाली आ तुषार क नृत्य कए सब जमकर प्रशंसा केलाह।


text:
गाजियाबाद। दिसम्बर १३, २०१५. मैथिली जिन्दाबाद
महान् मैथिली-हिन्दी साहित्यकार राजकमल चौधरीक पुण्य-तिथि पर साहित्यकार पुत्र ‘नील माधव चौधरी’ केर संस्मरण पाँतिक मैथिली अनुवाद
आइ तेरह दिसम्बर थीक, अहाँक जन्म दिन । आइ अहाँ रहितहुँ तऽ छियासी बर्खक होइतहुँ, मुदा भगवानक मरजीक आगाँ केकर वश चलल अछि । एनाय-गेनाय तऽ लगले रहैत अछि और लगले रहत मुदा एबा – जेबाक बीच यानि मार्ग मे जे एक पडाव बना देल जाएछ, दुनियाँ तऽ ओकरहि टा जानि पबैत अछि, और अहाँ तऽ एकटा विशालकाय छायादार गाछ रोपि देलहुँ जेकर तरुण छाया केर लोक भरपूर आनन्द लैत अछि, और प्रेरित भऽ नव-नव पडाव केर निर्माण करैत अछि ।
बाबा नागार्जुन केर ओ पाँति सब बेर-बेर मोन पड़ैत अछि…
बाहर बाहर छलनामय
भीतर भीतर थे निश्छल
तुम तो अद्भूत व्यक्ति थे
चौधरी राजकमल
(बाहर बाहर छलनामय
भीतरे-भीतर छलहुँ निश्छल
अहाँ तऽ अद्भुत व्यक्ति छलहुँ
चौधरी राजकमल)
सच्चे कतेक अद्भुत व्यक्तित्व छलहुँ, कतेक अव्यव्स्थित जीवन और कतेक प्रभावशाली रचना सब । आइयो ‘मछली मरी हुई’, ‘मुक्तिप्रसंग’, ‘सामुद्रिक और बस स्टाँप’ जेहेन रचनाक तूलना नहि। ई अलग बात भेल जे अपने समान रचनाकार केँ साहित्य केर मठाधीश सब ओ स्थान हासिल नही होमय देलनि जेकर अहाँ हकदार रही । मुदा ओ कहल जाएत अछि न जे कि राति कतबो बड़का कियैक नहि हो मुदा भोर भइये कय रहैत छैक, आखिरकार १९ जुन, २०१५ केँ अहाँक रचनावली प्रकाशित भेल। संपादक श्री देव शंकर नवीन केर अथक प्रयास एवम् राजकमल प्रकाशन केर सहयोग सँ मात्र ई संभव भऽ सकल । खेद अछि जे एतेक बड़का अंतरालक बादो एहि मे कतेको रास रचना सब समेटल नहि जा सकल, यत्र-तत्र छीटल विशाल साहित्य केँ सहेजब आसान नहि छल।
अहाँक रचना केँ कतेको बेर आ बेर-बेर पढलहुँ, अहाँके चिन्हबो केलहुँ तऽ बस अहाँक रचनहि टा सँ। जखन कखनहु अहाँक रचनाक बीच सँ पार करैत छी तऽ अजीब तरहक अनुभूति होएत अछि, एकटा नव स्वाद, नव जिज्ञासा – आखिर एहेन क्रांतिकारी रचना लिखबाल लेल कतेको टन साहस आर आत्मशक्तिक आवश्यकता रहल होयत आर अपने केना से हासिक केने होयब।
अहाँक रचना सब गाम-देहातक रस्ते सँ चलैत-फिरैत नगर-महानगर आर देशक सीमा नपैत विदेशी साहित्य तक केँ अपन जद मे लैत अछि ।
कहैत तऽ सब अछि जे उत्थान, कतार केर आखिरी व्यक्ति तलिक हो, मुदा सोच कहियो व्यवहार मे नही उतरि पबैछ, नहि तऽ दुनिया एहेन नहि होइतय । ओना तऽ संगीत, साहित्य साधकक चीज थीक, लेकिन आदमीक बढैत जरूरत ओकरा समझौता करबाक लेल विवश कय दैत अछि ।
लेखक और संगीत प्रेमी सेहो एहि सँ नहि बैच सकल । और साहित्य, समाज तथा सरकार केर बीच मजाक बनिकय रहि गेल । जखन समाज मे सबसँ दुरूह कार्य पढब और सुनब बनि जाय तखन ओतय प्रगतिक बात स्वतः बयमानी लगैछ । साहित्य समाज सँ कटैत गेल । एहेन समय मे अपने जेहेन लेखनक आवश्यकता और उपयोगिता बहुते बढि जायत अछि। हमरा खुशी अछि जे अपनेक लेखन सँ प्रभावित लेखकगण आइयो अपनेक कार्यकेँ बाकायदा परिणाममुखी बना रहला अछि। अपने केँ बेर-बेर नमन!!
– नील माधव चौधरी


text: पटना। उत्पाद विभाग क प्रधान सचिव अमीर सुबहानी आ बिहार राज्य ब्रिवरेज कॉरपोरेशन क प्रबंध निदेशक विनय कुमार कहला अछि जे उत्पाद विभाग क राजस्व मे वर्तमान वित्तीय वर्ष मे पिछला वर्ष क तुलना मे 40 फीसदी बढ़ोतरी भेल अछि। जनवरी तक क आंकड़ा क अनुसार उत्पाद विभाग कए 715.06 करोड़ टका क राजस्व हासिल भेल अछि, जे तय लक्ष्य क 99.04 फीसदी अछि। सुबहानी कहला जे फरवरी स उत्पाद विभाग विभिन्न स्तर पर लाइसेंस फीस मे बढ़ोतरी करि देलक अछि। मात्र एहि बढ़ोतरी स विभाग कए लगभग सौ करोड़ टकाकअतिरिक्त राजस्व भेटत। पूर्व उत्पाद मंत्री जमशेद अशरफ क आरोप कए खारिज करैत ओ कहला जे विभाग क सबटा निर्णय मंत्री क सहमति स होइत अछि। ऑपरेशन स संबंधित कोनो फाइल मुख्यमंत्री क लग मे नहि जाइत अछि। दोसर दिस बिहार राज्य ब्रिवरेज कॉरपोरेशन क मार्जिन मे बढ़ोत्तरी हेबा स 50 करोड़ क अतिरिक्त राजस्व उत्पाद विभाग कए हासिल होएत। संवाददाता सम्मेलन मे उत्पाद विभाग क अधिकारी वंदना प्रेयसी कहली जे विभाग क लक्ष्य शत-प्रतिशत दुकान क बंदोबस्ती क अछि। दुकान क बंदोबस्ती प्रक्रिया क वीडियोग्राफी होएत।